text:
PNG Air em wanpela long ol bikpela fixed wing charta kampani insait long South Pacific na lukautim ol mining kampani husat i wok hia long PNG, olsem :
Esso Highlands Limited (ol hap bilong Exxon)
MRDC
St Barbara Mining
Newcrest Mining
PNG Energy Developments
International SOS
PNG Air i bin statim dispela ol kopret (kampani) charta long 1987 taim ol i bin winim kontrakt wantaim Chevron Niugini long karim ol aviation sapot sevis i go kam long Kutubu oilfield projekt bilong ol. Ol bin wok wantaim gut stret na taim Chevrin Niugini lusim PNG, Oil Search Limited i bin kism ples bilong ol tasol ol holim yet wankain kontrakt wantaim mipela.
Nau PNG Air ken givim balus sevis long ol narapela kastoma tu insait long kantri wantaim :
Bikpela pilot woklain bilong mipela gat planti krismas wok experiens long ronim balus insait long PNG
Ol operasen sistem na levol mipela wokim long lukautim ol kastoma insait long resos market
BARS Gold Registrasen
Wol klass seifti bihainim ol mama lo insait long region olgeta
Airline Reservations (bukings) Systems
24/7 Integrated Operations Centre
GPS Flight tracking (SkyNet)
Spesel Charta Terminal lo Mosbi
Experiens long wok wantaim resos industri sevis
Mipela inap long karim na lukautim kainkain kago na tu stretim kastoms bonding
Ol woklain save long stretim ol sik manmeri long medivak sevis bilong mipela
Wantaim ol ATR na Dash 8 balus, PNG Air nau i fit na rere long givim namabawan balus sapot long ol kastoma. Kampani i skelim na baim ol balus we inap stret long halivim mipela long givim gutpela charta sevis long dispela ol kain liklik asples insait long ol mining hap, bikos ol ken kirap na kamap lo liklik sotpla hap, (STOL) ol no nidim gutpela ples balus. Ol pilot bilong mipela gat planti krismas experiens long ronim balus long dispela ol kain ples na tu insait long PNG. Dispela olgeta balus i gat gutpela sapot bilong fit flight operasen, engineer na seifti sistem bilong mipela base long Mosbi.
PNG Air i gat Charta Operasen woklain we ol i lukluk tasol long wok wantaim na hamamasim ol charta kastoma. Long dispela as charta sevis bilong mipela gat seksen bilong ol yet long ples balus long Jacksons long Pot Mosbi. Em ken fitim 120 pasindia na gat olgeta aviation sekuriti screening sistem. Taim ol pasindia go stap ol ken dring tea na kofi na lukim nius long traipela 42” TV tu.
Charta sevis bilong i karamapim planti hap insait long PNG na i go tu long Solomon Islands na Australia. Mipela ken sukuruim tu wantem normol balus ron bilong mipela, long wokim isi long ol kastoma na savim liklik moni long karim ol wantaim kago go kam insait long PNG. Antap long dispela ol long taim kampani kontrakt, PNG Air ken ronim wanwan taim charta ron tu.


c: text/html

text:
tok presentation ppt tok presentation tok presentation powerpoint toknow 12 tok
Tok Presentation Ppt tok presentation ppt tok presentation tok presentation powerpoint toknow 12 tok. tok presentation ppt exemplar tok presentation comments authorstream free. Tok Presentation Ppt Tok Presentation PptTok Presentation Ppt Tok Presentation Tok Presentation Powerpoint Toknow 12 TokTok Presentation Ppt Exemplar Tok Presentation Comments Authorstream Free
Tok Presentation Ppt tok presentation ppt exemplar tok presentation comments authorstream free.
Download
- Wallpaper: tok presentation ppt tok presentation tok presentation powerpoint toknow 12 tok
- ideas
- August 1, 2018
-

robotstxt: allowed

filter: keep


text:
Indo-Yuropien famili bilong tokples
Indo-Yuropien famili bilong tokples emi wanpela bikpela famili bilong tokples long Graun. Planti tokples bilong Yurop, Rasia, India na Iran istap long dispela famili. Igat planti liklik famili insait long em.
- Tok Albenia
- Anatolien famili bilong tokples
- Tok Aminia
- Baltik famili bilong tokples
- Keltik famili bilong tokples
- Siamanik famili bilong tokples
- Tok Gris
- Indo-Iranien famili bilong tokples
- Italik famili bilong tokples (Romans famili bilong tokples istap insait)
- Slavik famili bilong tokples
- Tokarien famili bilong tokples
I gat planti mo liklik famili bilong tokples ol i dai bipo tu.
Tok Pisin, Bislama na Pijin igat planti hap tok bilong Tok Inglis tasol ol i no tokples bilong dispela famili. Ol i tokples Pisin o Kriol.
(Dispela pes Indo-Yuropien famili bilong tokples em i liklik tumas. Yu inap raitim moa sapos yu laik halivim Wikipedia. Hau?)


text:
Distance
distance calculator for the cities begins with lon in id.
Longuda, Lon, Longapang, Long Lasan, Long Nyurang, Lontor, Lontio, Lontar, Lontar, Lontar, Lontar, Lonrong, Lonjong, Loning, Longwai, Long Wai, Long Uru, Longsegar, Longsegah, Long Rian, Long Pupung, Long Pujungan, Long Pelban, Long Palai, Longpahangai, Long Padi, Longos, Longok, Longobangkuang, Long Nawi, Longnawang, Long Nah, Long Muruh, Long Aran, Long Malinau, Long Pelirang, Long Liuk, Long Liku, Long Lemunjung, Long Lejuh, Long Lat, Long Laput, Long Lanuk, Longlaai, Long Ketiok, Long Kemuat, Long Kay, Longkas, Longkali, Long Jeneau, Long Jelat, Long Isun, Longiram, Longikis, Long Ibau, Long Hurei, Longhubung, Long Hol, Longguntur, Longgolian, Long Glawang, Long Glat, Longdeho, Longcehan, Longboh, Longbluu, Long Bia, Long Beruwen, Long Berini, Long Berang, Long Beraneh, Longbeleh, Long Beglah, Long Bawan, Longbangun, Long Balau, Long Atua, Longar, Longapan, Longalo, Longagung, Longagung, Long, Lonu, Longa, Long Bisai, Lontio, Lontar, Longkewong, Longas, Londer, Lonjong, Lonsung, Longo, Longgolian, Lonja, Lonebasah, Longge Atas, Londi, Londoe, Lonno, Lonangka, Londuwak, Londuwak Dua, Longket, Londalem Satu, Longdalem, Lonombul, Longpao, Lonroaja, Longka, Longori, Longge, Longkoga Timur, Lonos, Long Kulon, Lontar, Lontrong, Lonjongan, Loning, Londosari, Loneng, Londeng, Longok, Lontangsari, Londo, Loning, Loneng, Lontong, Longkewang, Longok, Longokan, Longkewang, Longkewang, Longraya, Lontungbaru, Lonasan, Longkup, Longkib, Londut, Longkotan, Longat, Longok, Loning, Loning, Lonrong, Lona, Longka, Lonrae, Lontonglontong, Lonrae, Lonrae, Lonrae, Lonjong, Londok, Longkewang, Longjaha, Longkrang, Lontarjiwantaka, Lontar Kidul, Lontar Selatan, Lontarbaru, Longkek Tengah, Lonjukong, Longtomang, Lonangka, Lontar, Londen, Londalam, Lonsambih, Longgean, Lonca, Lonti, Lonas, Lontoi, Longgi, Longkoga Barat, Lonjong, Lontang, Longko, Londang, Lonrong, Lontong, Longe, Lonti, Longkang, Longserangawah, Longseran Barat, Longseran Timur, Longge, Longga, Londondou, Londu, Longko, Londa, Longdo, Londoun Timur, Loncatan Lor, Loncatan, Lonce, Londar, Longgo, Longos, Londe, Longgiito, Lona, Lonrae, Longi, Lonra, Lonyi, Longgi, Lonuo, Longgato, Longgo, Longi, Londalima, Lonto Baru, Lonto Lama, Londar, Longlongan, Londongbiang, Londapeku, Londi, Lontungnagodang, Longok, Longkewang, Lontar, Longgokoli, Longgo, Longoleten, Longdalem, Longka, Lonbileh, Longkak, Lonbilleh, Longsleng, Lonleber, Lonsabe, Longsor, Londer, Lonkebun, Loncatok, Lonpeleh, Lonkoduk, Lonbilah, Lonangkek, Lonpao Dajah, Lonpao Tengah, Lonpao Laok, Longgar, Longgara, Lonkanai, Lonakan, Lonbegai, Longkap, Long Seneow, Longlemiliu, Longkelawit, Longkihan, Longbebaman, Longboi, Longkeluh, Longkluh, Longsaan, Long Po, Longbia, Longnanga, Longbirah, Longsia, Longbuluh, Londang, Long Apung, Long Seturan, Long Adio, Long Peso, Long Tungu, Long Beluah, Long Bang, Long Iyin, Long Buang, Long Puak, Long Midang, Long Apis, Long Nawang, Long Umung, Long Sulit, Long Pala, Long Ngiak, Long Layu, Long Bidu, Long Rian, Long Pada, Long Ranau, Long Nyau, Long Sandur, Long Tapadang, Long Aku, Long Britam, Long Kiwan, Long Tugal, Long Loreh, Long Puna, Long Budong, Long Pupung, Long Birar, Long Belain, Long Batoah, Long Telejau, Long Naha Ayu, Long Lian, Long Simau, Lontung, Lonyara, Longsayo, Longglang, Lontar, Lontar Selatan,
ADS


text:
Long PNG Air mipela laik olgeta taim long givim nambawan sevis long ol kastoma na save gat ol spesol fare tu. Sapos yu gat wanpela grup we namba bilong ol manmeri mas 10pla o moa, na ol laik go kam long wankain balus ron, mipela nap givim gutpela prais.
Noken bisi wanem hap grup bilong yu laik go long en, wokabout long Kokoda Trail, bung ken wantaim femili long Rabaul, sports bung long Lae, Goroka show o Kenu Festivol long Alotau, mipela gat kainkain wei long kisim yupela go long taim na long rait prais tu.
Sapos yu laikim grup tiket prais, salim email i kam long, groups@pngair.com.pg o ringim grup buking lain bilong mipela long +675 73734250 o +675 73734251. Mipela sambai long givim spesol sevis long grup bilong yu.


text:
Trinde, Mas 20
Yu no ken wari long ol samting na kirap nogut. Dispela pasin em inap pulim yu long mekim pasin nogut.—Sng. 37:8.
Ol man bilong belhat hariap i save mekim ol tok nogut. Dispela pasin i no inap helpim famili long i stap amamas. Baibel i tok lukaut long pasin bilong belhat, tok nogut, na bikmaus. (Efe. 4:31) Taim man i mekim ol dispela pasin, dispela bai kirapim em long kros na pait. Ol man bilong graun inap ting olsem i orait long mekim ol dispela pasin, tasol dispela i no givim biknem long Krieta. Planti manmeri i bin lusim ol pasin bilong olpela bel na kisim ol nupela pasin. (Kol. 3:8-10) Pasin bilong tok giaman em pasin bilong olpela bel. Ol man inap giaman na i no baim takis o abrusim hevi bilong pasin ol i mekim. Maski i olsem, Jehova em “God bilong mekim pasin tru tasol.” (Sng. 31:5) Olsem na God i laik bai olgeta man i lotuim em i mas “mekim tok tru long ol arapela” na “no ken giamanim narapela narapela.” (Efe. 4:25; Kol. 3:9) Olsem na yumi mas mekim tok tru tasol maski yumi bai kisim sem o bungim hevi.—Snd. 6:16-19. w17.08 18 3, 5; 20 12-13, 15
Fonde, Mas 21
Sapos em i mekim wanpela tok, orait wantu tasol dispela tok i kam daun long graun.—Sng. 147:15.
Long nau, Jehova i yusim Baibel long stiaim yumi. Oltaim em i redi long givim kaikai bilong strongim bilip bilong yumi long taim stret, na i olsem “wantu tasol dispela tok i kam daun.” Yumi save kisim helpim taim yumi ritim Baibel, ol pablikesen i kam long “gutpela wokboi i gat savetingting,” watsim JW Brodkasting, go long jw.org, toktok long ol elda, na bung wantaim ol wanbilip. (Mat. 24:45) Olsem wanem? Yu luksave olsem kwiktaim Jehova i save givim ol tok bilong stiaim yumi? Man bilong raitim song i save olsem God i bin laikim tru lain Israel bilong bipo, na em i givim ol “tok na lo” bilong em long ol. (Sng. 147:19, 20) Long nau, yumi amamas tru olsem yumi holim nem bilong God. Taim yumi kisim save long Jehova na larim tok bilong Baibel i stiaim laip bilong yumi, orait yumi bai pas gut wantaim em. Wankain olsem man bilong raitim Buk Song 147, i gat planti gutpela risen na yumi tu inap “litimapim nem bilong Bikpela!” na strongim ol narapela long mekim olsem. w17.07 20 15-16; 21 18
Fraide, Mas 22
Man i mekim wok soldia em i no save insait long ol kain kain wok bisnis bilong dispela laip, long wanem, em i laik bai dispela man husat i bin putim nem bilong en long kamap soldia i mas amamas long em.—2 Tim. 2:4.
Ol disaipel bilong Jisas long nau—dispela i makim tu winim 1 milion fultaim sevan—i bihainim tok bilong Pol na ol i yusim ol samting ol i gat bilong mekim wok bilong God. Ol i wok strong long sakim ol edvetaismen na presa bilong ol manmeri. Ol i tingim dispela stiatok: “Ol man i gat dinau, ol i stap olsem wokboi nating bilong ol man i givim dinau.” (Snd. 22:7) Satan i laik bai yumi lusim bikpela haptaim na strong long kamap ol wokboi nating long ol wok bisnis bilong dispela graun. Sampela disisen yumi mekim long sait bilong mani inap kalabusim yumi inap planti yia. Taim yumi kisim bikpela dinau long baim haus, skulfi, kar, na tromoi bikpela mani long baim kaikai samting bilong weding, dispela inap putim bikpela presa long yumi. Yumi bihainim savetingting taim yumi amamas long liklik samting yumi gat na yumi no gat wok long bekim bikpela dinau. Long dispela rot, yumi stap fri long mekim wok bilong God.—1 Tim. 6:10. w17.07 10 13


text:
1946
Yia 1946 (MCMXLVI) i stat long Tunde long kalenda bilong Gregori.
Ol nius[senisim | edit source]
- Disemba 1 – Miguel Alemán Valdés i kamap presiden long Meksiko.
Ol karim pikinini[senisim | edit source]
- Julai 6 – George Walker Bush, presiden namba 43 bilong Yunaitet Stet
- Ogas 19 – Bill Clinton, presiden namba 42 bilong Yunaitet Stet
Ol indai[senisim | edit source]
- Oktoba 2 – Ignacy Mościcki, presiden long Polan bilong bipo.
(Dispela pes 1946 em i liklik tumas. Yu inap raitim moa sapos yu laik halivim Wikipedia. Hau?)


text:
Ripablik bilong Aialan
Republik long Aialan (Tok Aialan: Poblacht na hÉireann, Tok Inglis: Republic of Ireland) em i wanpela kantri long ailan Aialan. Kapitol na taun bikpela tumas bilong em i Dublin. Em i gat tupela ofisel tokples: Tok Aialan na Tok Inglis.
Republik long Aialan i kisim independens long yia 1919. Republik long Aialan emi memba bilong Yunien bilong Yurop.
Em i gat 4 milien manmeri.
(Dispela pes Ripablik bilong Aialan em i liklik tumas. Yu inap raitim moa sapos yu laik halivim Wikipedia. Hau?)


text:
Buda
Buda (long tok Inglis Buddha) em i niknem bilong Sidarta. Sidarta em i man i stap long India 2500 yia bipo.
Liklik tok Buddha i min "i no slip" long tok Saniskirit bilong India.
Wanpela man o meri ol i kolim Buda long lotu bilong ol Buda, em i man o meri i gat enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Long lotu bilong ol Buda, wanpela man o meri i gat enlaitmen long wokim meditesen. Meditesen em i pasin i sit long plua na i no tok, na i painim hamamas insait long en.


text:
Nau yu ken ritim dispela piksa Baibel long Tok Pisin:
Ofa. Pait. Traim. Birua. Bilip. Kisim Bek.
God i no bin yusim ol naispela liklik skul o lotu pasin long mekim pasin bilong em yet i kamap ples klia long yumi ol manmeri, nogat, em i yusim ol trutru stori we i pulap long pait, marimari, pe nogut, ol mirakel, tok profet, i dai, laip, na pasin bilong lusim rong. Dispela piksa buk i stori long plen bilong God long kisim bek ol manmeri na i stat long STAT na pinis long REVELESEN. Sapos yu bin ritim ol comic buk bipo, yu bai i save olsem dispela buk i bihainim stail bilong ol. Nau yu ken ritim dispela “Piksa Baibel” long Tok Pisin! Dispela buk i no stori long olgeta stori bilong Baibel, tasol em i bihainim ol stori we i soim klia plen bilong God long stat bilong dispela graun long kisim bek ol manmeri bilong graun. Em i isi long ritim na kisim save taim yu lukim ol piksa na ritim tok. Long daunbilo bilong olgeta pes, i gat ol sapta na ves we i tokaut long dispela samting i bin kamap we long Buk Baibel, inap long yu ken lukluk long Baibel na kisim save moa long ol.
Klikim piksa bilong buk daunbilo long kisim dispela buk olgeta olsem .pdf, o yu ken klikim ol sapta na ritim ol wanwan.
Kristen piksa buk long Tok Pisin. Ritim stori bilong God long STAT i go long REVELESEN.
Stat Bilong Olgeta Samting. Adam na Iv.
Stori bilong Ebraham na Aisak.
Moses na ol Pikinini bilong Israel.
Lusim Isip na Tenpela Lo.
Kingdom bilong ol Israel. Wok Ministri bilong Ilaija.
Ol Tok Profet bilong Krais.
Nupela Kontrak. Jon bilong Baptais. Jisas Krais.
Wok Ministri bilong Jisas na ol Mirakel bilong Em.
Ol Skul na Tok Piksa bilong Jisas.
I Dai bilong Jisas long Diwai Kros.
Ol Aposel na Nupela Sios.
Autim Gutnius I Go long Olgeta Hap Graun.


text:
PNG Air bihainim ol fit teknikol na seifti wok insait long ol lo bilong kantri long PNGCAA na CASA long Australia. Bikos long dispela olgeta balus bilong mipela i gat ol tok orait pepa (Airworthiness Certfiicate) wantaim Part 119 Air Operator Certificate na Part 145 Maintenance Organisation Certificate we PNGCAA i givim. Foreign Air Operator Certificate i kam long CASA long Australia na audit progrem bilong kampani save was gut long dispela olgeta krismas long lukim olsem mipela bai wok insait long ol mama lo, bilong ronim ol balus na wokim fit maintenans long ol tu olegta taim.
PNG Air nau i gat wanpela full Safety Management System (SMS) we i lukluk long wok insait long lo bilong PNG CASA Part 100. Mipela senisim Corporate Safety Management System Manual (toksave buk bilong dispela sistem) na wok bilong SMS wanwan mun Airline Safety Group save skelim na repotim wok bilong mipela.
Manager Flight Standards save lukautim skul na wok bilong ol flight crew long lukim olsem ol pilot na flight attendant wokim wok stret. Dispela boss em yet igat tok orait bilong PNG CASA na ol markim em bikos ol skelim olsem Fit & Proper Person long mekim dispela wok aninit long AOC.
Dispela kain sekim ol save kolim audit long ol PNG Air Operasen
BARS (BASIC Aviation Risk Standard) Compliance
BARS i wanpela wol class audit progrem bilong skelim ol balus kampani we ol bikpela resos kampani save luksave tu. Fest BARS audit mipela i bin pinisim long May 2011 na nau PNG Air holim Gold Registrasen bikos bilong 3pla krismas mipela bihainim stret ol seifti lo bilong BARS. Dispela BARS ol mining kampani yet i bin wok bung wantaim Flight Safety Foundation long kamapim wanpela mama seifti lo we em inapim stret wok bilong ol mining kampani yet. Raun long wol 8pla audit kampani tasol gat tok orait long wokim ol dispela BARS audit wok.
Ol BARS memba kampani long PNG em ol kampani olsem Newscrest Mining, Barrack Gold, Leighton, Xstrata, BHP Billiton na International SOS.


text:
请给我讲那亲切的故事 Long Long ago Long Long ago 请给我唱我爱听的歌曲 Long Long ago Long Long ago 你已归来我忧愁全消散 让我忘记你漂泊已多年 让我深信你爱我象从前 Long Long ago Long Long ago 可记得我们相会的小路 Long Long ago Long Long ago 你告诉我你将永不忘怀 Long Long ago Long Long ago 我纯真的微笑使你常留恋 你每句话都打动我心弦 赞美的话仍藏在我心间 Long Long ago Long Long ago 你的爱情唤起我的希望 Long Long ago Long Long ago 有多少人曾经把你夸奖 Long Long ago Long Long ago 长久分离你的爱仍不变 你的声音依然使我留恋 我多幸福犹如在你身边 Long Long ago Long Long ago 长久分离你的爱仍不变 你的声音依然使我留恋 我多幸福犹如在你身边 Long Long ago Long Long ago 多年以前多年前 多年以前多年前 多年以前多年前
相关内容
搜索推荐
推荐合唱专题
- 《校园合唱歌曲推荐大全》
类别:合唱谱
- 《合唱歌曲大全》
类别:合唱谱
- 杨鸿年童声合唱谱大全
类别:合唱谱
- 吴灵芬合唱指挥视频教程
类别:合唱指挥视频教程
- 杨鸿年童声合唱训练学
类别:合唱指挥基础教程


text:
Buk bilong Profet
Obadia
Tok i go pas
Profet Obadia i bin autim tok bilong en bihain long taim ol Babilon i kam bagarapim taun Jerusalem. Bipo tru ol Idom i bin i stap birua bilong ol Israel, na taim ol Babilon i kam bagarapim Jerusalem, ol Idom i bin amamas tru na ol i bin helpim ol Babilon long mekim nogut long ol Israel. Olsem na Obadia i tok profet olsem God bai i mekim save tru long ol Idom. Kantri Idom wantaim ol arapela kantri i birua bilong ol Israel, ol bai i lus olgeta.
Ol Idom i mekim pasin nogut na God i mekim save long ol
Sapta 1
God i mekim save long ol Idom
1
God,
Bikpela i givim dispela tok long Obadia. Em tok bilong ol samting God i laik mekim long ol pipel bilong kantri Idom. Bikpela i salim wanpela man i go long olgeta kantri, na yumi harim pinis tok bilong en. Em i tok olsem, “Yupela redi na yumi go pait long ol Idom.”
2
Bikpela i tokim ol Idom olsem, “Bai mi daunim strong bilong yupela, na olgeta pipel bai i givim baksait long yupela na tok bilas long yupela. 3
Pasin
hambak bilong yupela tasol i bin giamanim yupela. Ol strongpela banis ston i raunim biktaun bilong yupela na yupela i stap antap tru long ples maunten. Olsem na yupela i save tok, ‘Husat inap daunim mipela? Nogat tru.’ 4
Tasol mi tokim yupela, maski yupela i flai i go antap tru olsem ol tarangau, na wokim haus antap tru namel long ol sta, bai mi pulim yupela i kam daun olgeta.
5 “Taim ol stilman i kam long nait, ol i save kisim wanem samting ol i laikim na larim sampela samting i stap. Na taim ol manmeri i bungim ol pikinini bilong wain, ol i save larim sampela i stap. Tasol yupela, ol birua bai i pinisim yupela olgeta. 6 Ol bai i kisim olgeta mani samting bilong yupela, ol lain bilong Iso, na karim i go. 7 Na ol kantri i save poromanim yupela, bai ol i giamanim yupela. Ol bai i rausim yupela na yupela bai i lusim kantri bilong yupela na i go. Ol kantri i save sindaun gut wantaim yupela, bai ol i winim yupela long pait. Na ol pren i save kaikai wantaim yupela, ol bai i putim umben bilong holimpas yupela, na bai ol i tok, ‘We stap save bilong ol Idom nau?’
8 “Long taim mi mekim save long yupela ol Idom, bai mi pinisim olgeta saveman bilong yupela, na rausim olgeta save bilong yupela. 9 Yupela ol man bilong taun Teman i save tumas long pait, tasol yupela bai i pret nogut tru. Na bai mi kilim yupela olgeta soldia bilong lain bilong Iso.”
Asua bilong ol Idom na ol i painim bagarap
10
Bikpela i tok moa olsem, “Yupela ol Idom i bin stilim ol samting bilong ol brata bilong yupela, em ol lain bilong Jekop,*
na yupela i kilim ol i dai. Olsem na bai mi bagarapim yupela olgeta na daunim nem bilong yupela. 11
Long taim ol birua bilong Juda i brukim ol dua bilong banis bilong Jerusalem na kisim ol mani samting bilong ol Juda, na tilim long ol yet, yupela i bin sanap nating na yupela i no helpim ol Juda. Olsem na yupela tu i wankain olsem dispela ol stilman.
12-14 “Yupela i bin mekim planti samting i no stret long ol Juda, em ol brata bilong yupela. Yupela i bin amamas na belgut long taim ol i kisim bagarap. Na yupela i bin hambak na tok pilai long ol long taim ol i pilim nogut. Taim ol manmeri bilong mi i kisim bagarap, yupela i bin i go insait long ol taun bilong ol bilong amamas long pen bilong ol na yupela i kisim ol gutpela samting bilong ol. Yupela i bin sanap long ol rot bung na holimpas ol Juda i laik ranawe, na yupela i givim ol long han bilong ol birua. Ol dispela samting yupela i bin mekim, i no stret tru.”
God bai i mekim save long olgeta lain pipel
15 Bikpela i tok moa olsem, “Dispela de bilong mi long kotim olgeta lain pipel, em i kamap klostu pinis. Ol samting nogut yupela ol Idom i bin mekim bai mi bekim long yupela stret. Yupela bai i kisim hevi long olgeta pasin nogut yupela i bin mekim. 16 Mi bin mekim save long ol manmeri bilong mi long maunten bilong mi yet. Olsem tasol bai mi mekim save long ol manmeri bilong olgeta kantri, olsem mi mekim ol i dring wara i gat pait. Na bai mi pinisim ol tru.”
Ol Israel bai i winim pait
17 Bikpela i tok moa olsem, “Sampela manmeri i stap long maunten Saion, ol bai i no ken bagarap, na maunten Saion bai i kamap ples bilong mi yet. Na ol lain bilong Jekop bai i kisim bek dispela graun mi bin givim ol. 18 Ol manmeri bilong lain bilong Jekop na bilong pikinini bilong en Josep, ol bai i kamap olsem paia, na bai ol i pinisim ol lain bilong Iso olsem paia i kukim kunai i drai. Na i no gat wanpela man long lain bilong Iso bai i stap. Mi Bikpela, mi tok pinis.
19
“Ol Israel i stap long distrik Negev, long hap saut bilong Juda, ol bai i kisim maunten bilong Iso long kantri Idom. Na ol manmeri i stap long ol liklik maunten long hap san i go daun bilong Juda, bai ol i kisim graun bilong ol Filistia. Na sampela lain bilong Israel bai i kisim graun bilong Efraim na Samaria, na ol lain bilong Benjamin bai i kalapim wara Jordan na kisim distrik Gileat long hap sankamap. 20
Ol man bilong Israel long hap not, ol i bin i stap kalabus long narapela kantri, kalabus bilong ol bai i pinis na ol bai i kam bek. Na bai ol i go kisim graun bilong ol Fonisia,†
inap long taun Sarefat long hap not. Na ol Jerusalem i bin kalabus long taun Sardis, bai ol i kam bek na kisim ol taun i stap long distrik Negev. 21
Na
ol Jerusalem i bin winim pait, ol bai i go pait long ol Idom na kisim kantri bilong ol, na bai ol i bosim ol. Na mi Bikpela, mi yet bai mi stap king.”


text:
Updated 28 November 2014, 13:50 AEDT, Radio Australia, Caroline Tiriman
Toktok blong redi-im ol West Papua pipal long joinim MSG bai stat long Sande long Port Vila
Odio: Pastor Alain Nafuki, chairman blong West Papua Unification Committee long Vanuatu itoktok wantem Caroline Tiriman
Pastor Alain Nafuki, chairman blong West Papua Unification Committee long Vanuatu itoktok wantem Caroline Tiriman (Credit: ABC)
Siaman blong West Papua unification komiti long Vanuatu i mekim bikpla askim igo long ol yangpla pipal blong West Papua long go pas long strongim wok blong kisim indipendans.
Pastor Alan Nafuki i mekim despla toktok tede taem oli redi long holim bikpla miting blong ol West Papua Lida em bai stat long Sande long Port Vila.
Pastor Nafuki itok olsem, ol Freedom faitas i lapun nau na emi taem blong ol yangpla West Papuans long sanap na go pas wantem despla fait blong ol.
As tingting blong despla miting em blong helpim wok blong ol West Papuan pipal long joinim Melanesian spiahed grup oa MSG.
Pastor Nafuki itok tu olsem despla miting emi givin chans long ol lida blong West Papua long stretim ol bel kros na kamapim bel isi namel long ol iet.
Planti long ol despla pipal bai kam iet long West Papua, sampla bai kam long Europe na tu long Pacific rijan.


text:
Mak 4:7 & 17 | Wok Pris 20:6 – Insait long dispela tok piksa Jisas i bin mekim, sampela pikinini wit i pundaun long graun i gat ston na graun i no go daun tumas. Taim pikinini wit i kamap, i no got rop. Olsem na, taim san i go antap, em i kukim dispela wit na em i dai hariap. Mining bilong dispela tok piksa i olsem, dispela pikinini wit i olsem ol manmeri i harim tok bilong God, na ol save kisim tok kwiktaim na ol i amamas long en. Tasol, bilip bilong ol i no dip tumas, na taim hevi i kamap long ol, bilip bilong ol i save pundaun kwiktaim.
Sapos hevi i kamap long laip bilong yu, bai yu sanap strong long bilip bilong yu, o bai yu pundaun?


text:
Ostrelia
Ostrelia (Australia) oa bikpela nem, Commonwealth of Australia i wanpla kantri long bikpela ailan blong Pasifik. Em i gat ailan Tasmania na planti moa liklik ailan. Em i stap namba sikis bikpela kantri long ol blong olgeta sais long ples. Klostu ol kantri i stap Indonisia, Is Timor na Papua Niugini long not, Solomon Ailans na Vanuatu long not-is na Niu Silan long sot-is.
Long Janueri 1, 1901, Ostrelia i tanim long independan kantri. Ostrelia i gat klostu 24 milien pipol na long Praim Minista nau i Malcolm Turnbull.
Bipo British i kam long Ostrelia, ol Aboriginal pipol i blong hia klostu 40'000 (poten tausen) yia bipo. Ol i tokim moa long 250 (tu-handet na faivten) tokok lain. Ostrelia i nogat astok blong gavman, tasol ol kantri toktok i Tok Inglis. Ol narapla toktok i Tok Saina, Australian Kriol, Torres Strait Creole na sampla Indigenous toktok olsem Warlpiri, Tiwi, Is Arrernte na Pitjantjatjara.
Ostrelia i bikpela kantri na i gat planti mani wantaim sampla narapla ol kantri na em i gat namba tentu bikpela ekonomi long ol. Ostrelia i memba wantaim United Nations, G20, Commonwealth of Nations, World Trade Organization, Asia-Pacific Economic Cooperation na Pacific Islands Forum.
Tok Blong Bipo[senisim | edit source]
Pipol i bin sindaun long Ostrelia bikgraun i nabaut 42'000 na 48'000 (poten tausen na poten-et tausen) yia bipo, ating wantaim pipol i kam blong ol graun-bris wataim ples olsem Papua Niugini na Ostrelia i bin wanpela ples olgeta. Nabaut 1800 ol yia, pipol blong Yurop i kam, wataim kanaka blong Ostrelia i bin gat planti long bikpela pasin.
Nambawan taim European i bin lukim Ostrelia ples, na nambawan taim European i bin sanap long Ostrelia graun i bikos Dutch man, Willem Janszoon. Em i bin lukim nambis blong Cape York Poin long bipotaim 1606.
Nabaut 1770, James Cook i salim long sip abrus na rekot is nambis wanem em i kolim 'New South Wales' (Nupela Saut Wels) na givim long Yunaitet Kingdom. Wantaim Yunaitet Kingdom lusim Amerika ples blong em long taim blong 1783, so Gavman blo em i salim wanpla lain long sip kolim 'First Fleet' (Nambawan Lain long Sip) wanem i gat kalabusman blong Inglan na bringim ol i long Ostrelia. Ol sip i ananit bos long Kapten Arthur Phillip na mekim nupela ples blong em long New South Wales. Ol i sanapim long Sydney Cove long 26th Janueri 1788 wanem i Kantri De blong Ostrelia kolim Ostrelia De.
Ol kanaka blo Ostrelia i bin gat namba nabaut 750'000 na 1'000'000 (seven handet na faivten tausen, na wan milien) bipo ol Yuropmanmeri i kam long hap, tasol bihain Yurop i statim, namba long indigenous i go daun tru, planti olsem sik i bringim long nupela Yurop pipol. Wanpla nupela gavman pepa i statim wantaim Aboriginal Protection Act 1869 (Pepa lo Lukautim blong Aboriginal pipol 1869) wanem i ansaim planti pikinini i tekewe long ol famili na komuniti - planti taim despla pipol i kolim Stolen Generation (Pipol i bin Tekewe) - wanpla tingting wanem i wokim poret namba long indigenous i go daun. Long 1967 Gavman long Ostrelia i mekim nupela loa long lukautim na nais poret Aboriginal pipol.
Ol Stet na Teritori[senisim | edit source]
Ostrelia i gat sikispela stet; New South Wales (NSW [Niu Saut Wels]), Queensland (QLD [Kwinslen]), South Australia (SA [Saut Ostrelia]), Victoria (VIC [Viktoria]) na Western Australia (WA [Wes Ostrelia]), na tupela bikpela graunples teritori, Australian Capitol Territory (ACT [Kapitol Teritori blong Ostrelia]) na Northern Territory (NT [Not Teritori]). Long planti taim, em tupela teritori i wokim olsem stet, tasol i lukim olsem teritori.
Ostrelia tu gat sampla longwe ples blong Ostrelia Gavman i kolim, Ashmore and Cartier Islands (Asmor na Kartia Ailans), Australian Antarctic Territory (Antartik Teritori blong Ostrelia), Christmas Island (Krismas Ailan), Cocos (Keeling) Islands (Kokos (Kiling) Ailans), Coral Sea Islands (Koral Si Ailans), Heard and McDonald Islands (Herd na Mikdonal Ailans) na Jervis Bay Territory (Jevis Be Teritori).
Norfuk Ailan i tu wanpla autsait teritori blong Ostrelia, tasol Norfolk Island Act 1979 i givim en moa independans na i stap lokal i lukautim ailan, tasol em i stap ananit Ostrelian bos liklik.
Environment[senisim | edit source]
Ostrelia i gat plantikain long graun na bus na i kolim 'megadiverse country' (kantri i gat planti bus tru). Bikos Ostrelia i olpela tru, em gat plantikain long ol animal wanem i blong Ostrelia tasol. Nabaut 85% long bus i plaua i painim long Ostrelia tasol (i kolim 'endemic') na 84% long mamal (kainkain long animal i dringim susu wataim em pikinini tasol), moa long 45% long pisin na 89% long pis (kainkain nogat stap long solwara tasol), ol i endemic. Tu, Ostrelia gat moa kain long palai long ol wol, wantaim 755 (seven handet na faivten-faiv) kainkain long em.
Tasol Ostrelia i lusim ol displa kainkain bikos long tumas pipol na ol i bosim Environment na bus. Tasol Ostrelia i gat gut Environment loa na i stap traim long helpim Environment.
Referens[senisim | edit source]
- ↑ The Macquarie Dictionary
- ↑ Collins English Dictionary. Bishopbriggs, Glasgow: HarperCollins. 2009. p. 18. ISBN 978-0-00-786171-2.
- ↑ Population clock. Australian Bureau of Statistics website. Commonwealth of Australia. Retrieved on 1 January 2011. The population estimate shown is automatically calculated daily at 00:00 UTC and is based on data obtained from the population clock on the date shown in the citation.
- ↑ Templet:Census 2006 AUS
- ↑ 5.0 5.1 5.2 5.3 Australia. IMF website. International Monetary Fund. Retrieved on 6 October 2010.
- ↑ Distribution of family income – Gini index. The World Factbook. CIA. Retrieved on 2009-09-01.
- ↑ Human Development Report 2010. United Nations (2010). Retrieved on 4 November 2010.
(Dispela pes Ostrelia em i liklik tumas. Yu inap raitim moa sapos yu laik halivim Wikipedia. Hau?)


text:
Buk bilong Profet
Malakai
Tok i go pas
Profet Malakai em i bin autim tok bilong en bihain long taim bilong ol arapela profet. Long dispela taim ol Juda i stretim pinis haus bilong God long Jerusalem. Haus bilong God i stap pinis, tasol Malakai i lukim ol pasin bilong mekim ofa na ol arapela pasin bilong lotu i no stret tumas. Olsem na em i autim tok bilong strongim tingting bilong ol pris wantaim ol manmeri, bai ol i bihainim ol pasin i stret long ai bilong God.
Malakai i autim planti tok long kontrak bilong God. Em i tokim ol Juda long i stap aninit long dispela kontrak. Ol man i mas pas gut wantaim ol meri bilong ol yet, na ol bai i kamap lain manmeri bilong mekim ol stretpela pasin.
Malakai i toktok long pasin bilong mekim sin na bilong tanim bel. Na em i toktok long De bilong Bikpela bai i kamap, na Bikpela bai i skelim pasin bilong olgeta manmeri.
Las tok bilong Malakai em tok bilong Elaija i mas kam pastaim na bihain God bai i mekim ol gutpela samting em i bin promis long mekim. Dispela em i gutpela tok bilong pinisim ol buk bilong ol profet na pulim tingting bilong yumi i go long tok bilong nupela kontrak God i laik mekim wantaim ol manmeri bilong en. Na long stat bilong gutnius, taim ensel Gebriel i tokim pris Sekaraia olsem em bai i kamap papa bilong Jon bilong Baptais, ensel i tok olsem Jon bai inapim dispela tok profet bilong Malakai. Lukim Luk 1.15-17
.
Yumi mas aninit long Bikpela
na givim biknem long em long olgeta samting yumi mekim
Sapta 1
(Sapta 1-4)
God i laikim tru ol Israel
1
Bikpela i givim dispela tok long Malakai bilong em i ken autim long ol Israel. 2
Bikpela
i tok olsem, “Longtaim tru mi laikim yupela tumas.” Tasol ol i bekim tok, “Yu bin laikim mipela olsem wanem?”
Orait Bikpela i bekim tok long ol, “Harim. Bipo Iso na Jekop tupela i brata. Na mi laikim Jekop wantaim yupela ol tumbuna pikinini bilong en. 3 Tasol mi no laikim Iso wantaim ol lain pikinini bilong en, em ol i kolim ol Idom. Olsem na mi bagarapim pinis ples maunten bilong Iso na mi mekim hap graun bilong en i kamap ples bilong ol weldok tasol.”
4 Sapos ol Idom i tok, “Ol taun bilong mipela i bagarap pinis, tasol mipela bai i wokim bek gen,” orait Bikpela bai i bekim tok bilong ol olsem, “Yupela i ken wokim gen, tasol bai mi brukim ol na bai ol i bagarap gen. Na ol arapela lain bai i kolim yupela ol Idom olsem, ‘Ol lain pipel nogut’ na ‘Ol lain pipel Bikpela i save kros long ol oltaim.’ ” 5 Yupela manmeri bilong Israel bai i lukim dispela samting long ai bilong yupela yet. Na yupela bai i tok olsem, “Bikpela i save mekim ol strongpela wok long ol arapela kantri tu na i no long kantri Israel tasol.”
Bikpela i krosim ol pris
6
Bikpela I Gat Olgeta Strong i tokim ol pris olsem, “Pikinini i save aninit long papa bilong en, na wokman tu i save bihainim tok bilong bosman bilong en. Olsem na yupela harim. Mi papa bilong yupela. Bilong wanem yupela i no save aninit long mi? Mi bos bilong yupela. Olsem wanem na yupela i no save bihainim tok bilong mi? Yupela i save givim baksait long mi. Tasol yupela i save askim mi olsem, ‘Mipela i givim baksait long yu olsem wanem?’ 7
Orait yupela harim na bai mi tokim yupela long ol pasin nogut bilong yupela. Yupela i save kukim ol ofa nogut long alta bilong mi. Na bihain yupela i save askim mi olsem, ‘Mipela i bin daunim nem bilong yu olsem wanem?’ Orait nau bai mi tokim yupela. Yupela i ting alta bilong mi em i samting nating, na long dispela pasin yupela i daunim nem bilong mi. 8
Taim yupela i bringim wanpela abus ai bilong en i pas na yupela i ofaim long mi, yupela i ting em i stret, a? Taim yupela i save bringim ol abus i gat sik, o lek bilong ol i bruk, yupela i ting em i stret, a?*
Sapos yupela i givim kain abus olsem long namba wan gavman bilong yupela, yupela i ting em bai i amamas long yupela, a? O yupela i ting em bai i bekim wanpela gutpela samting long yupela? Nogat tru.”
9
Goan, yupela pris, yupela askim God long em i mekim gut long yumi. Tasol em bai i no inap harim prea bilong yupela, na em i asua bilong husat? Em i asua bilong yupela yet. 10
Bikpela
I Gat Olgeta Strong i tok olsem, “Mobeta wanpela man i pasim ol dua bilong haus bilong mi, bai yupela i no inap i go insait na laitim paia bilong kukim ol dispela ofa nogut long alta bilong mi. Mi no save amamas long pasin bilong yupela. Na bai mi no ken kisim ol ofa yupela i bringim i kam long mi.
11
“Ol manmeri bilong olgeta kantri ol i save givim biknem long mi. Na long olgeta ples ol man i save mekim ofa bilong kamapim smok i gat gutpela smel na givim ol arapela kain gutpela ofa long mi. Dispela olgeta manmeri i save litimapim nem bilong mi. 12
Tasol yupela i save tok alta bilong mi i samting nating, na yupela i save kisim ol kaikai yupela yet i no save laikim na givim long mi olsem ofa.†
Olsem na yupela i no save litimapim nem bilong mi. 13
Yupela i save tok, ‘E, mipela i les pinis long mekim ol ofa.’ Na dispela i soim olsem yupela i no laikim mi. Yupela i save ofaim ol abus ol wel animal i bin kilim. Na yupela i save bringim ol abus i gat sik o i gat lek nogut. Yupela i ting mi Bikpela, mi bai laikim dispela kain ofa, a? Nogat tru. 14
Mi Bikpela, mi tok olsem, man bilong giaman em i mas bagarap. Dispela kain man i gat ol gutpela abus long banis bilong en na em i promis pinis long givim long mi. Tasol em i save kisim ol abus nogut na mekim ofa long mi. Dispela pasin i no stret, long wanem, mi bikpela king, na olgeta lain pipel i save pret na aninit long mi.”


text:
Buk Song bilong Lotu
o Ol Sam
Tok i go pas
Dispela buk em i olsem Buk Song bilong Lotu bilong ol Israel. Sampela bilong ol song i stap long dispela buk ol i bin singim long taim ol i bung bilong lotu long haus bilong God long Jerusalem. Na sampela i olsem ol prea ol manmeri i ken autim long taim bilong lotu o long taim ol wan wan man na meri i gat hevi bilong ol yet.
I luk olsem planti man i bin raitim ol dispela song na prea long ol kain kain taim. Na bihain, ol arapela man i bin bungim na mekim i kamap olsem wanpela buk.
Ol dispela song na prea i gat ol kain kain as tingting bilong ol. I gat
ol song bilong litimapim nem bilong God
na ol prea bilong autim na lusim sin
na ol prea bilong kisim helpim long taim bilong traim na hevi
na ol song bilong bikpela de bilong makim nupela king
na ol song bilong autim bilip long God
na ol song bilong givim tenkyu long God
na ol prea bilong autim bel hevi na wari
na ol prea bilong askim God long bagarapim ol birua
na ol song i soim gutpela pasin bilong ol manmeri i mas bihainim.
Ol dispela song na prea i karamapim olgeta sait bilong laip bilong yumi manmeri. Yumi gat taim bilong amamas na taim bilong bel hevi. I gat taim bilong yumi i stap yangpela na strongpela na taim bilong yumi stap lapun. Sampela taim yumi save sik na sampela taim yumi save belgut. Ol song bilong Buk Song i fit stret long olgeta dispela kain taim yumi save bungim long laip bilong yumi, olsem na bipo yet i kam inap nau ol dispela song i bin strongim bilip na helpim tru laip bilong ol manmeri bilong God.
Aninit long ol het tok bilong planti song yu bai lukim ol toksave i stap. Dispela ol toksave i kam long tok Hibru yet. Sampela taim ol i tok long husat i bin raitim song na long wanem taim ol i bin raitim. Na sampela taim ol i gat tok long ol lain bilong mekim musik i mas bihainim wanem nek o mekim wanem kain musik long taim ol i singim song. Tasol long planti hap bilong ol dispela toksave, tok Hibru i no klia tumas, na i hat tru long tanim long tok Pisin.
Song 1
(Song 1-41)
Pasin bilong stretpela man na man nogut
tok bilong ol man nogut,
na i no save wokabaut long rot
bilong ol man bilong mekim sin,
na i no save sindaun
wantaim ol man
bilong tok bilas long God,
dispela man i ken amamas tru.
2
Dispela
man i save laikim tumas
lo bilong God,
na em i save tingting
long dispela lo
long san na long nait.
3
Dispela
man i olsem diwai
ol man i bin planim
klostu long wara.
Em i save karim kaikai
long taim bilong em stret,
na lip bilong en i no save drai.
Olgeta samting em i mekim
i save kamap gutpela.
4 Ol man nogut i no olsem.
Nogat tru.
Ol i olsem skin rais
win i save rausim i go.
5 Olsem na bai ol man nogut
i no inap winim kot bilong God.
Na ol man bilong mekim sin
bai i no inap i stap insait
long lain bilong ol stretpela man.
6
God
i save amamas tru long pasin
bilong ol stretpela man.
Tasol ol man i mekim pasin nogut,
ol bai i lus olgeta.


text:
God i Kisim Bek
ol manmeri bilong en
o
Eksodas
Tok i go pas
Dispela buk i stori long namba wan bikpela samting i bin kamap long ol lain manmeri bilong Israel. Dispela samting i olsem. Ol i bin lusim kantri Isip, em dispela graun ol i bin i stap olsem ol wokboi na wokmeri nating na ol i bin mekim wok kalabus long en.
Dispela buk i gat tripela bikpela hap.
1) Sapta 1-18. Dispela hap i stori long ol lain Israel i lusim Isip na i kamap fri na i wokabaut long ples drai inap ol i kamap long maunten Sainai.
2) Sapta 19-24. Long dispela hap God i mekim kontrak wantaim ol lain Israel na i givim ol lo na stia long ol, bilong lukautim wokabaut na pasin bilong ol.
3) Sapta 25-40. Dispela hap i stori long ol lain Israel i wokim haus sel bilong God. Long dispela hap bilong buk i gat ol kain kain tok na lo bilong lukautim lotu bilong ol na bilong bosim wok bilong ol pris.
Moses em i namba wan bikman tok bilong en i stap insait long dispela buk. God yet i bin makim em bilong kamap lida bilong ol Israel na bilong kisim bek ol Israel long han bilong ol Isip.
Planti manmeri bilong olgeta hap i save long dispela 10-pela lo God i bin givim long ol lain Israel. Tok bilong ol dispela lo i stap long sapta 20.
Namba wan samting dispela buk i tok long en, em ol samting God yet i mekim. God yet i bin kisim bek ol Israel long han bilong ol birua bilong ol. God yet i mekim ol i kamap wanpela lain tru i gat namba na nem, na em i makim ol olsem ol manmeri bilong em stret. God yet i lukautim ol na i strongim ol, bai ol inap mekim ol bikpela wok em i laik bai ol i mas mekim.
God i givim wok long Moses
Sapta 1
(Sapta 1-4)
Ol Isip i mekim nogut long ol Israel
1-2 Ol Stt 46.8-27 pikinini man bilong Jekop i bin go wantaim em long Isip. Na olgeta i go wantaim famili bilong ol. Nem bilong ol pikinini i olsem, Ruben na Simeon na Livai na Juda 3 na Isakar na Sebulun na Benjamin 4 na Dan na Naptali na Gat na Aser. 5 Tasol Josep i bin i go paslain long ol na em i stap pinis long Isip. Long dispela taim ol Israel, em ol lain bilong Jekop stret, ol inap 70 manmeri. 6 Bihain Josep wantaim olgeta brata bilong en na olgeta lain bilong en bilong dispela taim, ol i dai pinis. 7 Tasol Ap 7.17 ol manmeri bilong Israel i karim planti pikinini, olsem na ol i kamap planti tru na i kamap strongpela lain moa, na ol i pulap long kantri Isip.
8 Planti Ap 7.18 yia bihain wanpela nupela king i kamap na em i bosim ol Isip. Dispela king i no save long Josep. 9 Na king i tokim ol manmeri bilong en olsem, “Ol Israel i gat planti manmeri na strong bilong ol i winim strong bilong yumi. 10 Sapos Ap 7.19 pait i kirap, ating bai ol i bung wantaim ol birua bilong yumi na pait long yumi, na ol bai i lusim kantri bilong yumi na ranawe. Olsem na yumi mas painim wanpela rot bilong pasim ol bai ol i no ken kamap planti tumas.”
11 Olsem na ol Isip i givim wok long ol bosman bilong hatim ol Israel long wok bai ol i mekim ol Israel i wok hat tru. Na ol i mekim ol Israel i wokim tupela bikpela taun, Pitom na Rameses. Dispela tupela taun i bilong bungim ol kaikai samting bilong king. 12 Ol Isip i wok long bagarapim ol Israel nogut tru, tasol ol Israel i kamap planti moa yet, na i wok long pulapim Isip. Olsem na ol Isip i pret tru long ol Israel. 13 Na ol Isip i mekim ol Israel i wok hat nogut tru 14 na sindaun bilong ol i kamap nogut olgeta. Ol Isip i mekim ol Israel i hatwok long wokim brik na wokim haus na mekim wok long gaden. Na ol i no sori liklik long ol Israel. Nogat tru.
15 Na king bilong Isip i singautim Sifra na Pua, dispela tupela meri i save helpim ol meri Israel, em ol lain Hibru, long taim ol i laik karim pikinini. 16 Em i tokim tupela olsem, “Taim yutupela i helpim wanpela meri Hibru i karim pikinini, sapos meri i karim pikinini man, orait yutupela i mas kilim dispela pikinini i dai. Tasol sapos em i karim pikinini meri, orait larim em i stap.” 17 Tasol Kis 1.21 dispela tupela meri i pret long God na tupela i no bihainim tok bilong king. Olsem na tupela i larim ol pikinini man i stap, tupela i no kilim ol. 18 Orait king i singautim tupela meri i kam na em i askim tupela olsem, “Watpo yutupela i mekim olsem? Bilong wanem yutupela i larim ol pikinini man i stap?” 19 Na tupela i bekim tok olsem, “Ol meri Hibru i no wankain olsem ol meri Isip. Ol i strongpela meri na ol i save karim pikinini kwiktaim tru. Olsem na taim mipela i no kamap yet, ol i karim pikinini pinis.” 20-21 Olsem na God i mekim gut long tupela meri. Tupela i save pret long God, olsem na em i mekim tupela tu i karim pikinini. Na ol Israel i wok yet long kamap planti na ol i kamap strongpela lain manmeri. 22 Orait Ap 7.19 na bihain king i tokim ol manmeri bilong Isip olsem, “Kisim olgeta nupela pikinini man bilong ol Hibru na tromoi i go long wara Nail, tasol larim ol pikinini meri i stap.”


text:
Gutnius
Luk i raitim
Tok i go pas
Long Gutnius Luk i raitim yumi lukim Jisas em i man bilong kisim bek ol Israel na ol arapela lain manmeri tu. Long taim Jisas i laik kirapim wok bilong en, em i tokim ol manmeri olsem, Holi Spirit i kirapim em bilong autim gutpela tok bilong God long ol rabisman (lukim 4.18). Na tru tumas, long dispela buk Luk i stori planti long Jisas i sori long ol manmeri i karim olkain hevi, na em i mekim gut long ol.
Ol samting Jisas i mekim, ol i mekim ol lain bilong em i amamas tru long em. Long taim Maria i karim em, ol manmeri i amamas (lukim 1.42-48 na 2.10), na long pinis bilong buk, long taim Jisas i go antap long heven, ol i amamas moa yet (lukim 24.52).
Planti samting bilong laip bilong Jisas Luk wanpela tasol i stori long en. Tok bilong ol dispela samting i no i stap long ol arapela buk. Luk tasol i stori long ol planti samting i bin kamap long taim Jisas i kamap long graun. Luk tasol i raitimtok piksa Jisas i bin autim i stori long man bilong Samaria i helpim man i painim birua long rot, na tok piksa i stori long pikinini i lusim papa na i go paul nabaut, na ol arapela tok piksa bilong Jisas tu. Luk tasol i stori long samting i bin kamap long Sakius, dispela man bilong kisim takis.
Sampela samting Luk i gat planti tok long en, em pasin bilong beten strong, na wok bilong Holi Spirit, na pasin bilong God long lusim sin bilong ol manmeri. Luk i gat planti tok tu long ol samting ol meri i bin mekim.
Tok bilong Luk i no pinis long dispela buk. Nogat. Luk tasol i bin raitim dispela buk yumi kolim Wok bilong ol Aposel, em buk i stori long ol samting ol aposel i bin mekim long taim Jisas i go pinis antap long heven.
Sapta 1
Luk i raitim dispela stori long Tiofilus
1
Bikman
Tiofilus, bipo planti man i traim han bilong ol long raitim stori bilong olgeta samting God i bin mekim i kamap namel long mipela. 2
Ol
i bihainim tok bilong ol man i bin lukim ol dispela samting long ai bilong ol, stat long taim ol dispela samting i bin kirap. Ol dispela man i stap olsem wokman bilong tok bilong God, na ol i givim dispela stori long mipela. 3
Olsem
na mi tu mi laik raitim dispela stori na salim i kam long yu. Mi bin wok longpela taim long askim gut long as bilong dispela olgeta samting. Nau mi raitim stret tasol, olsem ol dispela samting i bin kamap. 4
Yu ritim na bai yu ken save gut olsem, dispela tok ol i bin lainim yu long en, em i tru olgeta.
Stori bilong ol samting i bin kamap long taim Elisabet i karim Jon Bilong Baptais na Maria i karim Jisas
(Sapta 1.5—2.52)
Ensel i tokim Sekaraia olsem Jon bai i kamap
5
Taim
Herot i stap king bilong Judia, wanpela pris i stap, nem bilong en Sekaraia. Em i pris bilong ol lain bilong Abiya. Meri bilong en em i bilong lain bilong Aron, na nem bilong meri em Elisabet. 6
Tupela
i stap stretpela long ai bilong God. Tupela i save bihainim olgeta lo na olgeta tok bilong Bikpela, na tupela i no gat asua long ai bilong en. 7
Tasol tupela i no gat pikinini, long wanem, Elisabet i no inap karim pikinini. Na tupela i lapun pinis.
8
Wanpela
taim ol lain bilong Sekaraia i go mekim wok pris, na Sekaraia tu i mekim wok pris long ai bilong God. 9
Orait
ol i pilai satu bilong painimaut wanem pris i mas go insait long haus bilong Bikpela, bilong mekim ofa bilong smok i gat gutpela smel. Na long dispela pasin ol i makim Sekaraia, na em i go insait bilong mekim ofa. 10
Long
dispela taim bilong mekim ofa, ol bikpela lain manmeri i bung i stap ausait long haus bilong God na ol i beten i stap. 11
Orait na wanpela ensel bilong Bikpela i kamap long Sekaraia na i sanap i stap long han sut bilong alta bilong ofa bilong smok i gat gutpela smel. 12
Sekaraia
i lukim ensel na em i kirap nogut na i pret. 13
Tasol ensel i tokim em olsem, “Sekaraia, yu no ken pret. God i harim pinis prea bilong yu. Meri bilong yu Elisabet bai i karim pikinini man. Na yu mas kolim nem bilong en Jon. 14
Bai bel bilong yu i stap gutpela, na bai yu amamas. Na planti manmeri bai i amamas long taim dispela pikinini i kamap, 15
long
wanem, em bai i gat biknem long ai bilong Bikpela. Em bai i no ken dring wain na bia samting. Taim em i stap yet long bel bilong mama, Holi Spirit bai i pulap long em. 16
Em
bai i mekim planti manmeri bilong Israel i tanim na i go long God, Bikpela bilong ol. 17
Em
bai i kisim pasin na strong bilong Elaija na wokabaut i go pas long Bikpela. Em bai i mekim ol papa na ol pikinini i kamap wanbel. Na em bai i stretim tingting bilong ol man bilong sakim tok, na ol bai i kisim gutpela tingting olsem bilong ol stretpela man. Em bai i redim ol man na ol i stap redi long Bikpela i kam.”
18
Na
Sekaraia i tokim ensel olsem, “Olsem wanem na mi ken save dispela tok bilong yu i tru? Mi lapun pinis, na meri bilong mi em tu i lapun.”
19
Na
ensel i bekim tok olsem, “Mi Gebriel, na mi save sanap long pes bilong God. God yet i salim mi na mi kam bilong tokim yu, na bilong bringim dispela gutpela nius long yu. 20
Orait
yu harim. Yu no bin bilipim tok bilong mi, olsem na nau maus bilong yu bai i pas na bai yu no inap toktok, inap long taim dispela olgeta samting i kamap pinis. Dispela tok bilong mi bai i kamap tru long taim God i makim.”
21
Ol manmeri i wet yet long Sekaraia, na ol i tingting planti long wanem samting i kamap na em i stap longpela taim insait long haus bilong God. 22
Na bihain em i kam ausait na em i no inap mekim toktok long ol. Olsem na ol i save, em i bin lukim narakain samting insait long haus bilong God. Em i mekim toktok long ol long han bilong en tasol. Na maus bilong en i pas i stap. 23
Bihain,
taim bilong wok bilong Sekaraia em i pinis, na em i go bek long ples bilong en. 24
Na bihain meri bilong en Elisabet em i gat bel. Na em i hait i stap inap long 5-pela mun. Elisabet i tok olsem, 25
“Bikpela
i bin marimari long mi. Em i mekim dispela samting i kamap long mi bilong pinisim sem bilong mi long ai bilong ol manmeri.”
Ensel i tokim Maria olsem Jisas bai i kamap
26
Long namba 6 mun bilong Elisabet i gat bel, God i salim ensel Gebriel i go long wanpela taun bilong Galili, nem bilong en Nasaret. 27
Em
i go long wanpela yangpela meri ol i bin makim bilong maritim wanpela man bilong lain bilong King Devit, nem bilong en Josep. Nem bilong dispela yangpela meri em Maria. 28
Orait
Gebriel i go long em na i tok olsem, “Gude, meri. Bikpela i stap wantaim yu, na em i bin blesim yu na mekim gut long yu.” 29
Maria i harim dispela tok, na em i kirap nogut na i ting, “Dispela em i wanem kain tok?”
30
Na ensel i tokim em olsem, “Maria, yu no ken pret. God em i belgut tru long yu. 31
Harim.
Yu bai kisim bel na karim wanpela pikinini man. Na yu mas kolim nem bilong en Jisas. 32
Em
bai i stap bikman. Na bai ol i kolim em Pikinini bilong God Antap Tru. Na God bai i putim em i stap king olsem tumbuna bilong en Devit. 33
Em
bai i stap king bilong ol lain bilong Jekop oltaim. Na wok king bilong en bai i no inap pinis.”
34 Na Maria i askim ensel olsem, “Dispela samting bai i kamap olsem wanem? Mi no marit yet long wanpela man.”
35
Na
ensel i bekim tok bilong en olsem, “Holi Spirit bai i kam long yu, na strong bilong God Antap Tru bai i karamapim yu. Olsem na dispela pikinini bihain bai yu karim, em bai i stap gutpela na stretpela man bilong God, na ol bai i kolim em Pikinini Bilong God.
36
“Harim. Kandere bilong yu Elisabet em i lapun pinis, tasol em i gat bel na em bai i karim pikinini man. Bipo ol i save tok em i no inap karim pikinini. Tasol nau em i gat bel, na 6-pela mun bilong en i go pinis. 37
I
no gat wanpela samting God i no inap mekim.”
38 Na Maria i tok olsem, “Harim. Mi wokmeri bilong Bikpela. Em i ken mekim long mi olsem yu tok.” Orait ensel i lusim em na i go.
Maria i go lukim Elisabet
39
Long dispela taim Maria i kirap na i hariap i go long ples maunten, long wanpela taun bilong distrik Judia. 40
Na em i go insait long haus bilong Sekaraia na i givim gude long Elisabet. 41
Elisabet
i harim gude bilong Maria, na pikinini i stap long bel bilong Elisabet em i kalap. Na Holi Spirit i pulap long Elisabet, 42
na
em i singaut strong tumas, na i tok, “God i bin mekim gut tru long yu na givim yu blesing i winim blesing em i givim long ol arapela meri. Na dispela pikinini i stap long bel bilong yu, em tu i kisim blesing bilong God. 43
Mi husat na mama bilong Bikpela bilong mi em i kam long mi? 44
Harim. Taim yau bilong mi i harim gude bilong yu, orait pikinini i stap long bel bilong mi em i amamas na i kalap. 45
Yu
bin bilip olsem Bikpela bai i mekim olsem em i bin tokim yu, olsem na yu ken amamas tru.”
Song bilong Maria
“Bel bilong mi
em i litimapim nem
bilong Bikpela.
47 Na spirit bilong mi
em i amamas long God,
em i Helpim bilong mi
na em i save mekim mi
i stap gut tru.
mi samting nating,
tasol em i lukim mi
na em i marimari long mi.
Nau na bihain tu
bai olgeta lain manmeri i tok
long God i bin givim
bikpela amamas long mi.
49
God
i gat bikpela strong,
em i bin mekim
narakain samting tru
bilong helpim mi,
na nem bilong en i stap holi.
long ol manmeri i aninit long em.
Em bai i mekim olsem tasol
long ol manmeri i stap nau,
na long ol manmeri i kamap bihain
inap oltaim oltaim.
i bin mekim strongpela wok.
Ol man i save ting ol i nambawan tru
na i litimapim nem bilong ol yet,
em i bin rausim ol i go nabaut.
52
Em
i daunim ol strongpela king,
na em i litimapim ol man
i no gat nem.
53
Em
i givim planti gutpela samting
long ol man i hangre,
na bel bilong ol i pulap tru.
Tasol ol man i gat planti samting,
em i rausim ol i go nating.
54-55
Em
i helpim wokman bilong en,
Israel,
na em i tingim yet promis
em i bin mekim long Abraham
na long ol tumbuna bilong yumi,
long em bai i marimari oltaim
long ol lain bilong ol
i kamap bihain.”
56 Maria i stap wantaim Elisabet inap tripela mun samting, na bihain em i go bek long ples bilong en.
Elisabet i karim Jon
57 Taim i kamap bilong Elisabet i karim pikinini, na em i karim pikinini man. 58 Ol wanples na ol wanlain bilong Elisabet ol i harim nius long Bikpela i bin marimari tru long em, na ol i amamas wantaim em.
59
Orait ol i wet wanpela wik, na
ol i kam bilong katim skin bilong pikinini. Ol i laik givim nem Sekaraia long em, olsem nem bilong papa. 60
Tasol
mama bilong pikinini i tok, “Nogat. Yumi mas kolim nem bilong en Jon.” 61
Na ol i tokim em, “I no gat wanpela bilong ol wanlain bilong yupela i gat dispela nem.” 62
Na ol i mekim toktok long han, na ol i askim papa, em i laik givim wanem nem long pikinini. 63
Em i tokim ol long bringim wanpela samting bilong em i ken raitim tok long en, na em i raitim tok olsem, “Nem bilong en Jon.” Na ol i tingting planti. 64
Na wantu tasol maus bilong Sekaraia i no pas moa, na em inap toktok gen. Orait na em i toktok, na i litimapim nem bilong God. 65
Na olgeta wanples bilong em, ol i lukim dispela narakain samting i bin kamap na ol i pret. Na nius bilong dispela olgeta samting i go nabaut long olgeta ples i stap long ples maunten bilong Judia. 66
Olgeta
man i harim dispela nius, ol i tingting planti na ol i askim olsem, “Bihain dispela pikinini bai i kamap wanem kain man?” Ol i save, strong bilong Bikpela i stap wantaim em.
Sekaraia i autim tok profet
67
Orait
Holi Spirit i pulap long Sekaraia, papa bilong dispela pikinini, na em i mekim tok profet olsem, 68
“Yumi
litimapim nem bilong God, Bikpela bilong Israel. Em i kam na i helpim yumi manmeri bilong en, na em i kisim bek yumi. 69
Long
lain bilong wokboi bilong en Devit, Bikpela i kamapim wanpela strongpela man bilong kisim bek yumi, 70
olsem
bipo yet em i bin tok long maus bilong ol profet bilong en. 71
Em
i tok bai em i kisim bek yumi long han bilong ol birua bilong yumi, na long han bilong ol man i bel nogut tru long yumi. 72
Em
i marimari long ol tumbuna bilong yumi na i helpim ol. Na em i tingim yet dispela kontrak bipo em yet i mekim. 73
Em
i tok tru antap long tumbuna bilong yumi Abraham. Na nau em i laik mekim long yumi olsem bipo em i tok. 74
Em
i laik kisim bek yumi long han bilong ol birua, na yumi ken holim wok bilong em, na yumi no ken pret. 75
Olsem
na olgeta taim yumi stap laip, yumi ken wokabaut long ol pasin i stret long ai bilong em, na yumi ken pulap long ol gutpela gutpela pasin em i laikim. 76
Na
yu, pikinini, bihain bai ol i kolim yu profet bilong God Antap Tru. Bai yu go pas long Bikpela, bilong redim rot bilong en. 77-78
Bai
yu lainim ol manmeri bilong en na bai ol i save, long bikpela marimari bilong en, God i laik rausim sin bilong ol na kisim bek ol. Bai em i salim tulait bilong heven i kam long yumi, 79
bilong
givim lait long ol man i stap long ples tudak. Bai em i stiaim lek bilong yumi, na bai yumi wokabaut long rot bilong bel isi.”
80
Bihain
dispela pikinini i kamap bikpela, na spirit bilong en i kamap strong. Em i go i stap long ples i no gat man, inap long taim em i kamap ples klia long ai bilong ol Israel.


text:
Buk bilong
Esra
Tok i go pas
Buk Esra i skruim moa stori bilong ol samting buk 2 Stori i tok long en. Long 2 Stori yumi ritim tok bilong ol hevi i bin kamap long ol Israel na planti bilong ol i go kalabus long kantri Babilon. Haus bilong God long Jerusalem na Jerusalem yet i bagarap olgeta na i stap. Orait long buk Esra sampela bilong ol lain Juda ol i lusim Babilon na i kam bek long graun bilong ol yet long distrik Juda. Na ol i wokim nupela haus bilong God long Jerusalem.
Buk bilong Esra i gat tripela hap bilong en.
1) King Sairus bilong kantri Persia i tok, na ol namba wan lain bilong ol Juda i lusim Babilon na i go bek long distrik Juda (sapta 1 na 2).
2) Ol Juda i wokim gen haus bilong God, na ol i stat gen long bihainim ol pasin bilong lotu (sapta 3-6).
3) Bihain long sampela yia narapela lain bilong ol Juda i kam bek long Jerusalem. Esra em i lida bilong ol. Esra em wanpela saveman bilong lo na em i bosim ol na helpim ol long sindaun gut aninit long lo bilong God na long bihainim stretpela pasin bilong lotu.
Ol Israel i kam bek gen long Juda na Jerusalem
Sapta 1
(Sapta 1-2)
King Sairus i tok, ol Juda i mas i go bek long as ples bilong ol
(2 Stori 36.22-23)
1
Long
namba wan yia bilong Sairus i stap king bilong kantri Persia, Bikpela i kirapim tingting bilong em na em i mekim wanpela tok. Em i raitim dispela tok na salim i go long olgeta hap graun em i bosim. Na ol man bilong bringim dispela tok ol i mas ritim long ol manmeri. Dispela samting i kamap bilong inapim wanpela tok bipo Bikpela i bin givim long profet Jeremaia na Jeremaia i bin autim long ol Israel. 2
Dispela
tok bilong King Sairus i olsem, “God, Bikpela, i bosim olgeta samting long heven, na em i bin makim mi, Sairus, long kamap bosman bilong olgeta hap graun. Nau em i tokim mi long wokim wanpela haus bilong em long taun Jerusalem long distrik Juda. 3-4
God i ken i stap wantaim yupela Israel, yupela ol manmeri bilong en. Bipo ol birua i bin kisim yupela long as ples na bringim yupela i go longwe na nau yupela i stap yet long ol dispela provins bilong mi. Tasol nau yupela Israel i mas i go bek long Jerusalem, taun bilong God, Bikpela bilong yupela, na wokim gen haus bilong en. Na yupela ol arapela manmeri bilong ol taun ol Israel i stap nau long en, yupela i mas helpim ol na givim planti gutpela samting long ol. Na ol i ken karim i go long Jerusalem bilong wokim gen haus bilong God. Yupela i mas givim ol Israel sampela silva na gol na ol kaikai samting. Na givim ol animal long ol bilong karim ol dispela samting. Na tu givim ol Israel ol abus samting bilong mekim ol ofa long God long dispela haus bilong en.”
5
Olsem na God i kirapim tingting bilong ol hetman bilong lain Juda na lain Benjamin, na bilong ol pris na ol Livai na ol arapela man tu, na ol i redim ol samting bilong i go long Jerusalem na wokim gen haus bilong Bikpela. 6
Na ol arapela lain i stap klostu long ol dispela Israel i helpim ol na givim ol dis samting ol i wokim long silva na givim gol na kaikai samting long ol. Na ol i givim ol arapela gutpela samting tu, na ol abus samting bilong mekim ofa long haus bilong God. Na ol i givim ol Israel ol animal bilong karim ol dispela samting i go. 7
Na King Sairus i kisim ol plet kap samting bilong haus bilong God na i givim long ol Israel. Bipo King Nebukatnesar i bin kisim ol dispela dis long haus bilong God taim em i bin pait long ol Israel na daunim Jerusalem. Na em i bin putim olgeta dispela plet na kap insait long haus bilong ol giaman god bilong em. 8
Orait King Sairus i givim ol dispela samting long Mitredat, man bilong bosim haus mani bilong king, na Mitredat i kaunim ol na givim long Sesbasar, namba wan hetman bilong ol Juda. 9
Olgeta dispela samting i olsem. 30 dis gol bilong mekim ofa na 1,000 dis silva bilong mekim ofa na 29 arapela dis 10
na 30 liklik dis gol na 410 liklik dis silva na 1,000 arapela plet kap samting bilong haus bilong God.* 11
Dispela olgeta dis gol na silva na arapela samting em inap 5,400. Na Sesbasar i kisim ol dispela samting, na taim em wantaim ol arapela Israel i lusim Babilon na i go long Jerusalem, ol i karim ol dispela samting i go wantaim ol.


text:
Krismas inap kamap
Las wiken, adven 2, mipela inap redim ol samting blg krismas: advent wreath blg makim ol fopela sande wantaim kendol istap. Mi yet mi hanagamapim sta blg ol lain Herrenhut (buk „Givim mipela kaikai bilong dispela de“ i kam lg ol) na baim krismas tri. Tri mi bilasim wantaim electric kendol. Gertrud i bin wokim Krismas Kek. Hau lg kukim i bihainim pasin tumbuna. Mi redim olgeta lotu – olsem lituji, autim tok, progrem – stat lg adven 3 inap lg Niu Yia De. Krismas inap kam nau. Na yu? Yu stap redi


text:
As bilip bilong ol Reformed Sios em i kam long Buk Baibel tasol. Mipela samaraisim dispela bilip olsem:
- Mipela bilip olsem Tok bilong God i kamap long strong bilong Holi Spirit na em i tru olgeta na i nogat wanpela rong i stap insait long en. Em inap skulim yumi long olgeta samting bilong bilip na pasin yumi mas mekim long bihainim Krais.
- Mipela bilip olsem God em i God Triwan. Tru tumas, i gat God Papa, God Pikinini na God Holi Spirit ol i stap bipo, nau, na oltaim oltaim.
- Mipela bilip olsem God em i bikpela na bos bilong olgeta samting em i wokim, ples heven na graun wantaim. I min olsem em i bos bilong ol spirit, dimon, sanguma na pawa bilong tudak. Na em i bosim olgeta samting long strongim na blesim sios bilong Em.
- Mipela bilip olsem taim God i wokim man, man i nogat wanpela sin. Tasol, taim man i pundaun long sin na i dai long sin, i nogat wanpela man o meri inap kisim bek em yet long dispela bel hat bilong God long sin bilong ol. Nogat!
- Mipela bilip olsem God i makim sampela lain long olgeta hap bilong graun long stap wantaim Em oltaim oltaim. Dispela wok bilong God em i samting Em yet i mekim long gutpela pasin bilong En insait long wok bilong Krais. Em i no tingim nem o namba bilong yumi o wok yumi bin mekim taim Em i makim yumi.
- Mipela i bilip olsem Jisas Krais Em i pikinini tru bilong God i save stap oltaim oltaim. Wok bilong Krais, em inap long kisim bek olgeta lain God i makim pinis long kisim.
- Mipela bilip olsem long kisim selvesen na pas wantaim Krais yumi mas bilip tru long Krais pastaim, husat i bin kisim ples bilong yumi na pe bilong sin bilong yumi.
- Mipela bilip olsem nambawan wok bilong Holi Spirit em i samting bilong helpim yumi sinman long tanim bel na bilip long Bikpela Jisas Krais. Em i save yusim Tok bilong God long mekim yumi i go klostu long Krais long helpim yumi stap long nupela laip.
- Mipela bilip olsem i gat wanpela holi sios i stap long olgeta hap bilong dispela graun na olgeta bilip manmeri wantaim pikinini i mas kamap memba bilong dispela sios na stap insait long kontrak bilong God.
- Mipela bilip olsem Jisas Krais i stap pinis long heven na Em i sindaun long han sut bilong God Papa, na long las de Em bai i kambek long skelim olgeta man – em ol lain i dai pinis wantaim ol lain i stap laip. Mipela bilip tu olsem wanem ol lain God i kolim ol stretpela manmeri insait long bilip bilong ol bai i stap wantaim Em long dispela nupela graun oltaim oltaim, tasol ol lain i givim baksait long Bikpela bai bagarap oltaim oltaim long hel paia.
- Mipela bilip olsem olgeta hap bilong laip bilong yumi mas wok long givim glori long God na stap aninit long biknem o strong bilong Jisas Krais.


text:
Yupra i laik harim saun BlōMi, a? Ah, Mipra wanpla ailans lain, na kamap lo paradais stret. Wiwek em as ples ya, na lewa stap lo bus stret. Bun em pis na saksak, na mipra sa kaikai ol pukpuk nabaut tu ya. Mipra sa wokim ol singsing lo laip blo mipra. Ol samting olsem meri, pati, amamas, nambis, Sepik wara, na laip blo ples. Gutpla olsem yu mas i laikim ol singsing blo mipra. Em ya.
Nupla kain musik em gutpla. Ol singsing blo Papua New Guinea i mas senis. Planti ol singsing i gat wankain nek tasol, na mipra les. Mas i gat gutpla senis, na ol manmeri i mas amamas lo harim sampla nupela tunes. Olsem na mipra kamap olsem. I gat displa as tasol. Gutpla na nupla musik blo paradais, na Olgeta ol kantri blo dispela giraun i mas amamas lo Papua New Guinea Musik.
Mipra ol ailans lain, mipra ino wanpla rabis lain. Igat planti corruption i save stap, na bagarapim mipra ol liklik ol lain blo ples. Ol politisen i mas i kamap stret, na mas i gat gutpela tingting lo helpim ol liklik ol lain gen. Sampla ol singsing blo mipra i save tatsim dispela, na tatsim said blo lotu na gavman, na hau na yumi bai stretim kantri blo yumi.


text:
Medevac em emergensy sikman ron we Corporate Services seksen bilong mipela save stap sambai long olgeta dei, olgeta wik na woklain save stap rere long tek off hariap sapos wanpela singaut bilong karim sik man o meri i kam long bikpela haus sik, karim ol wokman o kago hariap. I gat ol normol ron tu insait long 12pla krismas bilong mipela long ronim dispela sevis, we ol kastoma luksave na wanbel bikos mipela save wok hariap na gutpela seifti rekot bilong mipela. PNG Air wok gut stret wantaim International SOS long givim fit medical sevis long wanem hap insait long kantri we mipla nid long karim wanpela sikman meri o wokmanmeri kisim bagarap wantaim ol dokta na nurse bilong ol.
Kontaktim INTERNATIONAL SOSO (AUSTRALIASIA) 24/7 long
Email: sydopsmed@internationalsos.com
Tel: +61 2 9372 2468
Fax: +61 2 9372 2455
Kontaktim PNG AIR 24/7 long
Email: medevac@pngair.com.pg
Office: +675 302 3166
Mobile: +675 72000019


text:
Namba wan pas Pol i raitim long
Ol Tesalonaika
Tok i go pas
Taun Tesalonaika em i biktaun bilong provins Masedonia. Taim Pol i lusim Filipai, em i bin i go long Tesalonaika na kirapim sios long dispela taun (lukim Aposel 17.1-9
). Tasol taim ol Juda i lukim ol planti manmeri i bihainim tok bilong Pol na i kamap Kristen, ol i bel nogut long Pol na ol i mekim em i lusim Tesalonaika. Bihain, taim Pol i go i stap long taun Korin, wanwok bilong en Timoti i kam tokim Pol long ol samting i bin kamap long ol Kristen bilong Tesalonaika.
Taim Pol i harim ripot bilong Timoti, Pol wantaim Sailas na Timoti i raitim dispela pas bilong strongim bilip bilong ol Kristen bilong Tesalonaika. Planti saveman i ting dispela pas em i namba wan pas bilong ol pas bilong Pol i stap long buk Baibel. Long dispela pas Pol i amamas long bilip na gutpela pasin bilong ol Kristen i stap long Tesalonaika.
I luk olsem ol dispela Kristen i no klia long Krais bai i kam bek olsem wanem. Ol i laik save, ol man i dai pinis taim Krais i no kam bek yet, ol tu bai i kisim laip bilong i stap oltaim? Na Krais bai i kam long wanem taim tru? Pol i bekim ol askim bilong ol na em i tok olsem ol i mas bihainim ol gutpela pasin na ol i mas i stap redi long taim Bikpela i kam.
Pol wantaim ol wanwok bilong en i wari tru long ol Tesalonaika
Sapta 1
(Sapta 1-3)
1
Mipela
Pol na Sailas na Timoti, mipela i raitim dispela pas i go long yupela ol manmeri bilong sios i stap long taun Tesalonaika, yupela ol manmeri i pas wantaim God Papa na Bikpela Jisas Krais.
God i ken marimari long yupela na mekim yupela i stap bel isi.
Pol i amamas long bilip bilong ol Tesalonaika
2
Olgeta
taim mipela i save tingting long yupela na tenkyu long God. Mipela i save kolim nem bilong yupela long olgeta prea bilong mipela. 3
Mipela
i save tenkyu long God Papa bilong yumi long bilip bilong yupela i kirapim yupela long mekim ol gutpela pasin, na long ol gutpela wok yupela i save mekim bilong givim bel bilong yupela long ol arapela, na long yupela i save strongim bel na wetim Bikpela bilong yumi Jisas Krais. 4
Ol
brata, God i laikim yupela tru, na mipela i save pinis olsem, God i bin makim yupela bilong em stret.
5
Dispela
gutnius mipela i bin bringim i kam long yupela, em i no bin kamap long yupela olsem toktok tasol. Nogat. Em i kamap wantaim strong na wantaim Holi Spirit, na yupela i bin lukim klia strongpela bilip bilong mipela. Yupela yet i save long pasin mipela i bin mekim bilong helpim yupela long taim mipela i stap namel long yupela.
6
Yupela
i kisim tok bilong God, na planti hevi i kamap long yupela, tasol yupela i bin bihainim pasin bilong mipela na bilong Bikpela, na Holi Spirit i kirapim yupela na yupela i amamas. 7
Olsem
na yupela i bin soim gutpela pasin long olgeta manmeri i bilip long Krais long provins Masedonia na Akaia. 8
Tok
bilong Bikpela yupela i bin autim, em i go i go olsem krai bilong garamut. Na em i no i go long ol hap bilong Masedonia na Akaia tasol. Nogat. Long olgeta ples ol i harim pinis stori bilong yupela i bilip long God, olsem na mipela i no gat wok long tokim ol moa. 9
Ol
yet i save stori long ol samting i bin kamap taim mipela i kam long yupela. Ol i stori long yupela i bin lusim ol giaman god na tanim bel i go long God tru, em God bilong i stap oltaim. Na ol i stori long yupela i kamap wokboi bilong God, 10
na
yupela i wetim Pikinini bilong en i lusim heven na i kam bek, em dispela Pikinini i bin i dai na God i kirapim em bek. Em Jisas, na em i kisim bek yumi, bai yumi stap gut long taim bilong belhat bilong God i laik kamap bihain.


text:
Gutnius
Mak i raitim
Tok i go pas
Namba wan tok bilong buk Mak i tok olsem, “Dispela em i gutnius bilong Jisas Krais, Pikinini Bilong God.” Na long dispela buk yumi lukim Jisas em i man i gat strong na namba bilong mekim olkain wok. Yumi lukim strong na namba bilong en long taim em i skulim ol manmeri na long taim em i rausim ol spirit nogut na long taim em i lusim sin bilong ol manmeri. Jisas i kolim em yet olsem, “Pikinini Bilong Man”, na em i tok olsem em i kam bilong givim laip bilong em yet bilong baim bek planti manmeri (10.45).
Mak i stori planti long wok bilong Jisas, tasol em i no stori planti long ol toktok Jisas i bin mekim bilong skulim ol manmeri. Pastaim Mak i stori long wok bilong Jon bilong Baptais na long Jisas i kisim baptais na Satan i traim em. Bihain yumi lukim Jisas i marimari long ol man i karim ol kain kain hevi, na em i skulim ol. Pastaim ol disaipel i no klia tumas long as bilong ol samting Jisas i mekim, tasol isi isi ol i kisim save long em.
Yumi lukim tu ol man i kamap birua bilong Jisas na ol i givim planti hevi long em. Na long las hap bilong Gutnius em i raitim, Mak i stori long Jisas i dai na i kirap bek.
Jisas i kam bilong tokim ol manmeri long kingdom bilong God
Sapta 1
(Sapta 1.1—3.6)
Jon Bilong Baptais i autim tok
(Matyu 3.1-12 na Luk 3.1-9 na 3.15-17 na Jon 1.19-28)
1
Dispela em i gutnius*
bilong Jisas Krais, Pikinini Bilong God.
2
Dispela
gutnius em i kamap pastaim olsem profet Aisaia i bin raitim, “Harim. Bai mi salim wanpela man bilong autim tok bilong mi, na em i go paslain long yu. Na em bai i redim rot bilong yu. 3
Long
ples i no gat man, maus bilong wanpela man i singaut olsem, ‘Redim rot bilong Bikpela. Stretim ol rot bilong en.’ ”
4
Jon,
dispela man bilong givim baptais, em i kamap long ples i no gat man, na em i autim tok long ol manmeri i mas tanim bel na kisim baptais, na bai God i lusim sin bilong ol. 5
Na olgeta Judia na olgeta manmeri bilong Jerusalem ol i go long Jon. Na ol i autim sin bilong ol, na Jon i baptaisim ol long wara Jordan.
6
Jon
i save putim klos ol i wokim long gras bilong kamel, na em i save pasim let long bel bilong en. Na em i save kaikai ol grasopa wantaim hani bilong bus.† 7
Em
i autim tok olsem, “Wanpela man i kam bihain long mi, na strong bilong en i winim strong bilong mi. Mi no gutpela man inap long mi brukim skru na lusim string i pasim su bilong em. 8
Mi
save baptaisim yupela long wara. Tasol em bai i baptaisim yupela long Holi Spirit.”
Jon i baptaisim Jisas
(Matyu 3.13-17 na Luk 3.21-22)
9
Long dispela taim Jisas i lusim taun Nasaret long distrik Galili na i kam. Na Jon i baptaisim em long wara Jordan. 10
Na Jisas i lusim wara na i kam antap, na wantu em i lukim heven i op, na Holi Spirit i kam daun long em olsem wanpela bilong ol dispela pisin ol i kolim balus. 11
Na
long heven wanpela maus i singaut olsem, “Yu Pikinini bilong mi. Mi laikim yu tumas. Bel bilong mi em i amamas long yu.”
Satan i traim Jisas
(Matyu 4.1-11 na Luk 4.1-13)
12
Na long dispela taim stret Holi Spirit i salim Jisas i go long ples i no gat man. 13
Na
Jisas i stap long ples i no gat man inap long 40 de, na Satan i traim em. Em i stap wantaim ol wel abus. Na ol ensel i helpim em.
Jisas i statim wok long Galili
(Matyu 4.12-17 na Luk 4.14-15)
14
Taim
ol i kalabusim Jon pinis, Jisas i kam kamap long distrik Galili na i wok long autim gutnius bilong God. 15
Em
i tok olsem, “Taim God i makim em i kamap pinis, na Kingdom bilong God em i kam klostu pinis. Yupela i mas tanim bel na bilip long gutnius.”
Jisas i singautim 4-pela man
na ol i bihainim em
(Matyu 4.18-22 na Luk 5.1-11)
16
Jisas i wokabaut arere long raunwara Galili, na em i lukim Saimon wantaim brata bilong en Andru. Tupela i wok long tromoi umben long raunwara. Tupela i save wok bisnis long kisim pis. 17
Na
Jisas i tokim tupela olsem, “Yutupela kam bihainim mi, na bai mi lainim yutupela long pasin bilong kisim ol manmeri.” 18
Na
kwiktaim tupela i lusim umben na i go bihainim em.
19 Jisas i wokabaut i go moa liklik, na em i lukim Jems, pikinini bilong Sebedi, wantaim brata bilong en Jon. Ol umben bilong tupela i bruk na tupela i stap long bot na i wok long stretim umben. 20 Na em i singautim tupela, na tupela i lusim papa Sebedi i stap long bot wantaim ol wokman, na tupela i go bihainim Jisas.
Jisas i rausim spirit nogut
long wanpela man
(Luk 4.31-37)
21
Jisas
wantaim ol arapela man ol i go long taun Kaperneam. Na long taim de Sabat i kamap em i go insait long haus lotu na em i autim tok long ol manmeri. 22
Ol
i harim tok bilong em, na ol i kirap nogut tru, long wanem, em i no skulim ol olsem ol saveman bilong lo i save mekim. Nogat. Em i skulim ol olsem man i gat namba.
23
Long dispela taim wanpela man i stap long haus lotu bilong ol, na wanpela spirit nogut i stap long em. Orait dispela man i singaut olsem, 24
“Jisas
bilong Nasaret, yu kam bilong mekim wanem long mipela? Ating yu kam bilong bagarapim mipela? Mi save long yu. Yu dispela gutpela stretpela man i kam long God yet.” 25
Tasol Jisas i krosim dispela spirit nogut na i tokim em olsem, “Yu pasim maus na yu lusim dispela man.” 26
Na
spirit nogut i sakim dispela man, na i singaut bikmaus tru, na i lusim dispela man. 27
Na olgeta manmeri i kirap nogut, na ol i toktok namel long ol yet olsem, “Wanem samting i kamap nau? Dispela man i autim wanpela nupela tok, na em i autim tok olsem man i gat namba. Na taim em i givim tok long ol spirit nogut, ol i save harim tok bilong en.” 28
Na
kwiktaim stori bilong ol samting Jisas i mekim i raun long olgeta hap bilong Galili.
Jisas i mekim orait
mama bilong meri bilong Pita
(Matyu 8.14-15 na Luk 4.38-39)
29 Jisas wantaim ol arapela man i lusim haus lotu na i go ausait, na ol i go stret long haus bilong Saimon tupela Andru. Na Jems na Jon i go wantaim. 30 Mama bilong meri bilong Saimon i slip i stap long bet, long wanem, em i gat sik na skin bilong en i hat. Na kwiktaim ol i tokim Jisas long em i sik. 31 Na Jisas i go long em, na i holim han bilong en na i kirapim em. Na sik i lusim dispela meri, na em i redim kaikai bilong ol.
Jisas i mekim orait planti manmeri
(Matyu 8.16-17 na Luk 4.40-41)
32
Long taim san i go daun long apinun, na ol i bringim ol sikman i kam long Jisas. Na ol i bringim tu ol manmeri i gat spirit nogut i stap long ol. 33
Olgeta manmeri bilong dispela taun ol i kam bung i stap klostu long dua bilong haus. 34
Orait
Jisas i mekim orait planti manmeri i gat kain kain sik. Na em i rausim planti spirit nogut. Ol spirit nogut ol i save long em, olsem na em i tambuim ol long ol i no ken toktok.‡
Jisas i raun long Galili
(Luk 4.42-44)
35
Long
moningtaim tru Jisas i kirap na i go ausait na em i go long wanpela hap i no gat man, na em i prea i stap. 36
Na bihain Saimon wantaim ol wantok bilong en ol i go painim Jisas. 37
Ol i lukim em pinis na ol i tokim em olsem, “Olgeta manmeri i wok long painim yu.” 38
Na em i tokim ol olsem, “Maski, yumi go long ol arapela taun i stap klostu. Mi laik autim tok long ol tu, long wanem, em dispela wok tasol mi kam bilong mekim.” 39
Na
em i raun i go long olgeta hap bilong Galili, na em i autim tok insait long ol haus lotu bilong ol, na em i rausim ol spirit nogut.
Jisas i mekim orait
wanpela man i gat sik lepra
(Matyu 8.1-4 na Luk 5.12-16)
40
Wanpela man i gat sik lepra i kam long Jisas na i askim em strong. Dispela man i brukim skru na i tokim Jisas olsem, “Sapos yu laik, yu inap long mekim mi i kamap klin long ai bilong God.”§ 41
Na Jisas i sori tru long em, na i putim han long em, na i tokim em olsem, “Mi laik. Yu kamap klin.” 42
Orait wantu sik lepra i lusim dispela man, na em i kamap klin. 43
Na Jisas i salim em i go hariap, na i tok strong long em 44
olsem,
“Lukaut gut. Yu no ken tokim wanpela man long dispela samting i bin kamap long yu. Nogat. Yu go soim skin bilong yu long pris, na mekim ofa bilong soim olsem skin bilong yu i kamap klin pinis, olsem Moses i bin tok. Na bai ol man i ken save, sik bilong yu i pinis.” 45
Tasol dispela man i go, na em i tokim ol manmeri long olgeta dispela samting i bin kamap long em. Em i autim dispela stori long olgeta hap. Olsem na Jisas i no inap i go moa insait long wanpela taun long ai bilong ol manmeri. Nogat. Em i stap ausait tasol, long ol hap i no gat man. Na ol manmeri bilong olgeta hap ol i kam long em.


text:
L'artiste Oshen
Le titre Meri Lewa
Textes de chansons
Boyz, taim yu stap longwei lo meri lewa, tokim em olsem, harim, harim Chrous: Meri Lewa, mi save misim yu tru Na mi wari wari tumas long you Longpela taim mi no kisim onepela leta Bai mi mekim wanem nau Sapos you losim mi bai mi olgeta Meri Lewa, yu kam na yu senisim laip long mi Mi same salim tingting taim mi raun wantaim ol mangi Long wanem na mi bisi long you olsem Mi save laikim lukim yu lo wara (Butawin) Maski lo wanem hap wei mi save stap Kain kain gutpela memori blo yu bai kam up Mi olsem canu na yu, yu olsem samen Mi no ting sapos mi tanim het bai yu nap giaman Chorus Meri, mi save ting ting tumas lo yu Mi tok olsem mi bai kam bek na dispela tok i tru Mi rasta mangi bilong PNG na mi stap I no long taim bai mi kam lukim yu long hap Oooh nogut yu ting lus long mi meri yeah x 2 Chorus Thinkin about you girl because I'm so far away from you Want in you to know that this love for you is always true Not a day goes by that I don't see you in my eye But I try to carry on my guard so lonely I could die And my heart feelin the sparks that you be givin me Why are we in two different places, girl, you know it's insanity The man in me is what I got to find to carry on This song is what I'm sending to you girl, it's been too long Chorus
Traduction
Boyz, stap yu TAIM longwei lo meri Lewa, OLSEM em tokim, Harim, harim Chrous: Meri Lewa, mi tru enregistrer yu misim na mi wari wari Tumas de temps vous r TAIM nLongpela mi aucune leta onepela kisim au nBai mi wanem mekim Sapos vous losim mi bai mi olgeta Meri Lewa, kam na yu yu LAIP mi senisim long r NMi salim meme Tingting wanem TAIM mi mangi wantaim Raun ol long na mi temps vous bisi OLSEM r NMi enregistrer laikim yu lukim lo wara (Butawin) hap lo wanem r nMaski wei mi enregistrer stap Kain kain gutpela memorisation blo yu kam bai jusqu a r NMi yu na OLSEM Canu, samen OLSEM yu r NMi het pas SAPO Ting tanim mi bai giaman sieste yu Chorus Meri, mi enregistrer ting ting Tumas lo yu OLSEM tok r NMi mi kam bai bek na tok dispela i tru mangi rasta r NMi Bilong PNG na mi stap Je ne TAIM long bai kam mi lukim hap yu long r yu nogut nOooh Ting lus long mi meri yeah x 2 Chorus Thinkin vous concernant fille parce que je m si loin de vous Want de vous faire savoir que cette amour pour toi est toujours vrai Not un jour ne passe sans que je n te vois dans mes yeux Mais j essaie de le transporter sur mes gardes si seul, je pourrais mourir Et mon coeur ressens les etincelles que vous soyez givin me Why sommes-nous en deux endroits differents, ma fille, tu le sais d folie homme r nLe en moi est ce que je dois trouver pour mener la chanson sur Cette est ce que je m de vous envoyer fille, l ete trop long Chorus


text:
Stori bilong Ol King
Buk 2
Tok i go pas
Dispela buk em i hap tasol bilong buk 1 Stori. Olsem na bilong lukim ol as tingting bilong 2 Stori, yu ken lukluk long tok i go pas long buk 1 Stori.
2 Stori i stori long taim bilong King Solomon i go inap long taim ol Israel i bruk tupela lain na i kamap tupela kantri. Na em i go moa inap tupela kantri wantaim i bagarap long han bilong ol birua. Tasol dispela buk i no gat planti tok long ol samting i bin kamap long kantri Israel long hap not. Em i laik stori tasol long ol samting i bin kamap long kantri Juda na long biktaun Jerusalem.
Stori bilong King Solomon
Sapta 1
(Sapta 1-9)
God i givim gutpela tingting long Solomon
(1 King 3.4-15)
1
Solomon, pikinini man bilong Devit, i kamap strongpela king tru. Na God, Bikpela i stap wantaim em na mekim em i kisim biknem i antap tru. 2
Orait Solomon i singautim olgeta ofisa bilong 1,000 man na 100 man, na ol jas, na olgeta bikman bilong olgeta lain bilong Israel, na ol hetman bilong ol lain famili. Na ol dispela man i kam bung wantaim ol manmeri bilong Israel, na Solomon i autim tok long ol. 3
Na bihain olgeta i go wantaim em long ples bilong lotu long taun Gibeon, long wanem, haus sel bilong God i stap long dispela ples. Em dispela haus sel tasol, bipo Moses, wokman bilong Bikpela, i bin wokim long ples drai. 4
Tasol
Bokis Kontrak bilong God i stap long Jerusalem long narapela haus sel, em bipo King Devit i bin sanapim. Na Devit i bin kisim Bokis Kontrak long taun Kiriat Jearim na bringim i kam putim long dispela haus sel long Jerusalem. 5
Na
wanpela alta tu i stap long pes bilong haus sel bilong Bikpela long Gibeon. Em dispela alta bras, bipo Besalel i bin wokim. Besalel em i pikinini man bilong Uri na tumbuna pikinini bilong Hur. Orait Solomon wantaim olgeta manmeri i go long dispela ples na lotu long God. 6
Na Solomon i go sanap klostu long dispela alta bras, na long ai bilong Bikpela em i ofaim 1,000 ofa bilong paia i kukim olgeta, antap long dispela alta.
7
Solomon i mekim ofa pinis na long nait, God i kamap long em na i tokim em olsem, “Yu ken askim mi long wanem samting yu laikim, na bai mi givim yu.” 8
Na Solomon i bekim tok long God olsem, “Yu bin laikim tumas papa bilong mi, Devit, na yu bin mekim gut tru long en. Na nau yu mekim mi i kamap king na kisim ples bilong en. 9
O
God, Bikpela, ol dispela manmeri yu bin givim mi bilong lukautim, ol i bikpela lain moa, na i no inap man i kaunim. Olsem na nau mi laik bai yu inapim dispela promis yu bin mekim long papa bilong mi, Devit. 10
Na mi laik bai yu givim gutpela tingting na save long mi. Orait na bai mi ken bosim gut ol dispela manmeri. Sapos nogat, orait i no gat wanpela man inap long bosim dispela bikpela lain manmeri bilong yu. Mi yet mi no inap tru.”
11
Na God i bekim tok long Solomon olsem, “Askim bilong yu i gutpela tumas. Yu no bin askim mi long planti mani samting o long kisim biknem, na yu no bin askim mi long bagarapim ol birua bilong yu. Na tu yu no bin askim mi long larim yu i stap longpela taim long graun. Nogat. Yu bin askim mi long givim yu gutpela tingting na save, bai yu inap bosim gut ol dispela manmeri mi bin givim yu bilong lukautim. 12
Olsem
na nau bai mi givim yu planti gutpela tingting na save. Na tu bai mi givim yu planti mani samting na bai mi mekim ol manmeri i givim biknem long yu, na dispela bai i winim tru biknem na mani samting bilong olgeta king i bin i stap paslain long yu na bilong ol king i kam bihain long yu.” 13
Orait na Solomon i lusim ples bilong lotu long Gibeon haus sel bilong God i stap long en, na em i go bek long Jerusalem. Na em i stap king long Jerusalem na bosim ol Israel.
King Solomon i gat planti soldia na planti samting
(1 King 10.26-29)
14
Oltaim
Solomon i wok long kisim ol karis bilong pait na ol hos bilong ami bilong en. Na em i putim ol dispela karis na hos long ol sampela taun em i makim bilong lukautim ol, na sampela i stap wantaim em long Jerusalem. Em i gat 1,400 karis bilong pait na 12,000 hos. 15
Long taim Solomon i stap king, em i kisim planti silva na gol na diwai sida i kam long Jerusalem. Olsem na long dispela taim i gat planti silva na gol moa, olsem ol ston nabaut. Na i gat planti diwai sida moa, olsem ol dispela diwai i stap long ol liklik maunten bilong Israel. 16
Solomon
i kisim ol hos bilong en long kantri Musri*
na kantri Silisia. Em i save salim ol bisnisman i go long Silisia long baim ol hos bilong en. 17
Na ol dispela bisnisman i save baim ol karis na hos long Musri. Pe bilong wan wan karis em inap 6,000 kina na pe bilong wan wan hos, em inap 1,500 kina. Na ol dispela bisnisman i save kisim ol dispela karis na hos i go long ol king bilong ol Hit na ol Siria, na ol dispela king i save baim.†


text:
Namba 2
Pas Pita i raitim
Tok i go pas
As tingting bilong dispela pas, em bilong tokim ol Kristen long ol i no ken harim tok bilong sampela tisa i raun na bagarapim bilip na gutpela pasin bilong ol. Ol i mas holim strong tok ol aposel i bin givim ol, na long dispela pasin ol bai i save gut long God na long Bikpela Jisas Krais. Ol aposel i bin lukim Jisas long ai bilong ol yet, na ol i bin harim Jisas i skulim ol.
Sampela man i bin tok olsem Jisas bai i no inap kam bek gen. Dispela pas i tok, em bai i kam. Tru, em i no kam hariap tumas, tasol as bilong dispela i olsem, God i no laik bai wanpela man i lus. Em i laik bai olgeta man i mas tanim bel, olsem na em i isi long ol manmeri na em i wet i stap yet (3.9).
Yumi mas mekim ol gutpela pasin i kamap strong long laip bilong yumi
na yumi mas sakim tok bilong ol man nogut
Sapta 1
(Sapta 1-3)
1
Mi
Saimon Pita, mi wokboi na aposel bilong Jisas Krais, em i God bilong yumi, na em i Man bilong kisim bek yumi. Mi raitim dispela tok long yupela ol manmeri i bin kisim bilip i gutpela tru. Long stretpela pasin bilong Jisas Krais, bilip bilong yupela i bin kamap wankain olsem bilip bilong mipela. 2
Nau
yupela i kisim gutpela save long God na long Jisas, Bikpela bilong yumi. Long dispela pasin marimari na bel isi i ken kamap bikpela moa long laip bilong yupela.
God i makim yumi bilong em yet
3
Jisas
Krais em i God, na long strong bilong en, em i bin givim yumi olgeta samting bilong strongim laip bilong yumi na bilong helpim yumi long wokabaut long pasin bilong God. Bilong mekim olsem, Krais i bin larim yumi i save gut long em yet. Long bikpela namba na strong bilong en na long gutpela pasin tru bilong en, em i bin singautim yumi 4
na
em i givim yumi olgeta samting i nambawan tru na i bikpela moa yet, em ol samting bipo em i bin promis long givim long yumi. Pasin bilong bel i kirap em i save stap long yumi manmeri bilong graun na i save bagarapim yumi tru. Tasol Krais i givim olgeta dispela gutpela samting long yumi, na long dispela pasin em i laik helpim yupela, bai yupela i abrusim ol dispela pasin bilong bagarap, na bai yupela i kisim laip na pasin bilong God yet.
5
Yupela
i mas tingting long dispela, na yupela i mas wok strong tru long mekim gutpela pasin, na long mekim dispela kain pasin i stap strong olsem bilip bilong yupela. Na yupela i mas wok long kisim save long God, na long mekim dispela save i kamap strong olsem gutpela pasin bilong yupela. 6
Na
yupela i mas bosim gut laik bilong bodi bilong yupela, na yupela i mas mekim dispela pasin i kamap strong olsem gutpela save bilong yupela. Na yupela i mas kisim pasin bilong sanap strong na karim hevi, na yupela i mas mekim dispela pasin i kamap strong olsem pasin bilong bosim bodi. Na yupela i mas wokabaut long pasin bilong God, na mekim dispela pasin i kamap strong olsem pasin bilong sanap strong na karim hevi. 7
Na
yupela i mas kisim pasin bilong i stap pren tru bilong ol arapela manmeri bilong God, na mekim dispela pasin i kamap strong olsem pasin bilong wokabaut long pasin bilong God. Na yupela i mas kisim pasin bilong givim bel bilong yupela long ol arapela, na mekim dispela pasin i kamap strong olsem pasin bilong i stap pren tru.
8
Yupela
i save pinis long Jisas Krais, Bikpela bilong yumi. Na sapos yupela i kisim ol dispela kain pasin na ol i kamap strong tru long yupela, orait dispela save bilong yupela bai i no inap i stap nating. Nogat. Em bai i karim planti kaikai. 9
Tasol
man i no gat ol dispela pasin, em i no inap lukim ol samting i stap longwe, na em i olsem aipas. Tru, God i lusim pinis ol sin em i bin mekim bipo na God i mekim em i kamap klin. Tasol dispela man i lusim tingting pinis long ol dispela samting God i bin mekim long em. 10
Ol
brata, God i singautim yupela pinis, na em i bin makim yupela bilong i stap ol lain bilong em yet. Olsem na yupela i mas wok strong long i stap ol lain tru bilong en. Sapos yupela i mekim olsem, orait yupela bai i no inap pundaun na lusim em. 11
Na em bai i opim rot olgeta bilong yupela i ken i go insait long kingdom i stap oltaim oltaim, dispela kingdom bilong Jisas Krais, em Bikpela bilong yumi, na em i Man bilong kisim bek yumi.
12
I
tru, yupela i save pinis long ol dispela samting, na yupela i kisim pinis dispela tok tru, na yupela i sanap strong long en. Tasol mi no laik bai yupela i lusim tingting, olsem na olgeta taim mi laik tokim yupela gen. 13
Long
taim mi stap yet long dispela bodi, mi ting em i gutpela long mi mas tokim yupela gen, bilong kirapim yupela long tingim gen ol dispela samting. 14
Mi
save, liklik taim tasol na bai mi lusim bodi bilong mi. Bikpela bilong yumi Jisas Krais em i tokim mi pinis olsem. 15
Olsem na mi laik wok strong long tokim yupela gut. Na taim mi dai pinis, orait long olgeta taim yupela bai inap tingim gen dispela olgeta samting mi bin tokim yupela long en.
Ol aposel i bin lukim lait bilong God i stap long Krais
16
Mipela
i tokim yupela pinis long strong bilong Bikpela bilong yumi Jisas Krais, na long em bai i kam bek gen. Tasol taim mipela i tokim yupela long dispela tok bilong Krais, mipela i no bihainim ol stori nating i bin kamap long tingting bilong ol man. Nogat. Long ai bilong mipela yet, mipela i bin lukim lait na strong bilong God i kamap long em, olsem na mipela i tok.* 17
God
Papa i bin givim biknem long em, na i mekim dispela gutpela lait i kamap long em. Na God yet i stap long dispela nambawan lait bilong heven na em i mekim tok long Jisas olsem, “Dispela em i Pikinini bilong mi, mi laikim em tumas, na mi amamas long em.” 18
Mipela i bin i stap wantaim em long dispela maunten God i bin i stap long en, na mipela i harim dispela tok i kam long heven. 19
Olsem
na mipela i save bilip strong moa long tok bilong ol profet, na sapos yupela tu i holim strong tok bilong ol, em i gutpela. Tok bilong ol profet em i olsem lam i lait i stap long ples tudak, i go inap long tulait i kamap na sta bilong moningtaim em i kirap insait long bel bilong yupela.†
20
Tasol
bikpela samting yupela i mas save long en, em i olsem. Yumi no ken bihainim tingting bilong yumi yet na autim as bilong wanpela tok profet i stap long buk bilong God. 21
Long
wanem, i no gat wanpela tok profet i bin kamap long laik bilong man i autim. Nogat. Holi Spirit yet i kirapim ol man na ol i autim tok God i givim long ol.


text:
Gandi
Gandi (Mohandas Karamchand Gandhi), i man bilong kantri India. Em i dai pinis long yia 1947. Em i gat biknem long lotu na long toktok politik long kantri bilong em. Ol i kolim tu "Mahatma". "Mahatma" long tokples bilong India, i minim "man igat bikpela sol".
Taim Gandi i stap long India, kantri Inglan ol i bosim India na sampela ol narapela kantri. Planti manmeri bilong ol dispela kantri, ol i laik kamapim independens: ol i laikim bosim kantri bilong ol yet.
Gandi i bin bikpela lida bilong muvmen igo long independens long India. Em i bin yusim ahimsa, o pasim bilong abrusim pait. Dispela i minim olsem manmeri ol i traim lon wokim senis long kantri bilong ol, tasol ol i no yusim pasin bilong pait, o ol i no bagarapim narapela manmeri o tingting i bilong narapela manmeri.
(Dispela pes Gandi em i liklik tumas. Yu inap raitim moa sapos yu laik halivim Wikipedia. Hau?)


text:
Frangipani and Galip Nut-PNG (Photo:Dorothy Luana)
Source: Caroline Tiriman, ABC Radio
Wanpla farmer na bisnismeri long Papua New Guinea itok, moni istap long graon na ol pipal imas iusim graon blong ol long mekim moni.
Dorothy Luana husat i gat wanpla Galip farm long Kokopo District long East New Britain provins i mekim despla toktok bihaen long emi wok long mekim gutpla bisnis wantem galip long Port Moresby.
Mrs Luana itok emi save sore long lukim olsem planti pipal igat graon, tasol oli no save iusim ol despla graon long planim ol samting we oli ken lukim moni long en.
Ol Galip tree isave grow long tripla kantri blong Melanesia, olsem Papua New Guinea, Solomon Islands na Vanuatu.
Long mun igo pinsis National Agrikalsa Research Institute long Kerevat long East New Britain ibin lonchim ol nambawan Galip product blong ol na oli salim nau long ol stua.
Mrs Luana itokim Radio Australia olsem emi bin kisim ol Galip seedlings blong en long Institute planti yia igo pinis na nau emi lukim moni long en.
- ACTNOW's blog
- Log in to post comments


text:
The Tower of Babel (Genesis 11: 1-9)
Torres Strait Creole (Yumplatok)
Da aiples blo Babal
- I bin gad taim wen ebri pipol wea ert i bin gad wan langus wea ol ken tok lo wananada.
- Wen ol dem pipol i bin wagbaut go wea istsaid, dempla bin paine platples melen wea ol maunten lo da ples blo Babilonia ane dempla bin stap de.
- Den dempla bin spik po wananada, 'Wa. Yumpla go teke graun po meke brik ane bane dem brik prapa po meke dem brik strong.' Apta, dempla bin yuze ol brik po meke ol bilding blo dempla ane ol ta po meke dem brik pas tugeda.
- Den dempla bin spik, 'Kam. Yumpla go bilde wan siti po yumplaselp wea i gad wan taua wea i go kese skai ane ebriting antap wea skai. Den ol pipol go luk dat yumpla gad prapa bigneim po yumplaselp, ane yumpla no nid mub go ebriwea lo ert.'
- Den da AntapGod i bin kamdaun po luk dat siti ane da taua wea dem pipol i bin bildem.
- Da AntapGod i bin spik, 'Wa! Dempla ebriwan ya i wan pipol ane gad wan langus wea ol tok po wananada. Diswan i kasa stat blo wanem dempla go mekem. Sottaim prom nau dempla ken meke enisamting wea dempla i wandem.
- Kam. Yumpla godaun, ane gibe dempla olkain dipren langus solong dempla nogo sabe wen ol i tok po wananada.'
- Wa, da AntapGod i bin mube dem pipol go prom dat platples, da ples blo Babilonia, go ausaid ebriwea lo ert, ane dem pipol i bin nomo bilde dat siti.
- Dempla bin kole da siti Babal*), bikoz i bin de da AntapGod bin gibe dempla olkain dipren dipren langus solong dem pipol i bin mub go ausaid ebriwea lo ert.
*) Babal i saun wase wan wod wea langus blo dem Zuwispipol, wea i min 'mesap'.
Source: http://torresstraitbibles.org.au/Yumplatok/frame_GEN11.htm
Contributed by Wolfgang Kuhl
Information about Torres-Strait Creole |
Tower of Babel
Tower of Babel in Croele languages
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
If you like this site and find it useful, you can support it by making a donation, or by contributing in other ways. Omniglot is how I make my living.


text:
About Us
Email long hia:baibelples@gmail.com
7023-3949
Mipela amamas long harim askim bilong yu. Yu ken kontak long mipela long dispela pes:
Yumi Husat?
Nem bilong Gordon. Long PNG ol i save kolim mi Wulgu long tokples. Mi wanpela pasto na misinari bilong helpim ol Kristen bilong Papua New Guinea. Long 30 yia samting mipela i wok long skulim ol Kristen na ol Baibel tisa bilong PNG long Tok bilong God. Mipela i wok long raitim ol Baibel leson buk long Tok Pisin bilong sapotim yupela bai yupela i ken helpim ol arapela manmeri tu. Mi beten bai God i ken strongim yupela long Tok Bilong God na long strong bilong Holi Spirit.
Sapos yu gat sampela moa askim, orait yu ken kontak long mipela na bai mipela i bekim.
Email: baibelples@gmail.com
Kontak namba: 7023-3949


text:
PNG Air nau gat ol niupela ATR 72-600 balus, em nap karim 72pla pasindia na ol Dash 8-100 balus nap karim 36pla pasindia. Insait long neks 5pla krismas kampani putim oda pinis long baim sampela moa niupela balus long kisim ples bilong ol pastaim Dash 8 na ATR balus.
Hau mas krismas nau, main balus bilong mipela em Dash 8 bikos mipela ken senisim ol sia long fitim namba bilong pasindia na kago. Dispela balus tu em isi na fit tru long go kam long ol liklik ples we i gat sotpela hap bilong balus long kamap long en na tanim long kirap ken. Em tasol na mipela holim long taim kontrakt wantaim ol mining kampani.
ATR balus em rait stretbilong ron insait long olgeta hap long Pasifik, na em tu fit long go kam long sotpela hap bilong ples balus , long antap long maunten ples wantaim kago na i no save yusim planti fuel tu. Long sait bilong ol pasindia, i gat bikpela spes insait long ATR ol niupela kain sia givim moa spes long yu na ol bek bilong yu tu.
Dispela niupela ATR em kam wantaim niupela fit teknikol, seifti na maintenens. Ol ken senisim insait long balus bilong fitim kago bilong yu long ol kago ron bilong mipela, na long skel prais tu . Olsem na ol kastoma bai wanbel stret.